<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Tento týždeň: Plenárne zasadnutie v Štrasburgu</Title><Topic>Inštitúcie</Topic><PublicationDate>2009-03-09 - 10:50</PublicationDate><Photography href="20090226PHT50454" title="Marcové plenárne zasadnutie ponúka bohatý program" alt="Marcové plenárne zasadnutie ponúka bohatý program" ext="jpg" width="642" height="549">Marcové plenárne zasadnutie ponúka bohatý program</Photography><Chapo>Na prvom marcovom plenárnom zasadnutí v Štrasburgu sa bude rokovať o rozpočtových prioritách EP na rok 2010 a tiež o prípravách na európsky samit. Poslanci tiež budú hlasovať o námornom balíčku, priemyselných emisiách či emisiách z nákladných automobilov. Na programe sa objavia aj správy o Chorvátsku, Macedónsku a Turecku.</Chapo><Content><xhtml:div>

<xhtml:div align="justify"><xhtml:strong>Rozpočet 2010: Priority Parlamentu</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Výbor EP pre rozpočet predloží správu, v ktorej stanovuje priority Európskeho parlamentu na rok 2010. Správa slovenského socialistu Vladimíra Maňku uvádza, že mnohojazyčnosť a jazykové služby sú významnou oblasťou a zdôrazňuje, že je potrebné urobiť všetko pre to, aby sa rozpočtové prostriedky a ľudské zdroje využívali čo najefektívnejším spôsobom.  </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Prípravy na európsky samit</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Poslanci budú tiež rokovať s predstaviteľmi Komisie a Rady o prípravách na zasadnutie Európskej rady, ktoré sa uskutoční v dňoch 19. až 20. marca v Bruseli. Diskutovať sa bude najmä o otázkach spojených so súčasnou finančnou a hospodárskou situáciou, zabezpečení energetickej bezpečnosti EÚ a klimatických zmenách. Účastníci samitu sa dohodnú na spoločnom postoji EÚ k schôdzke G-20 a k medzinárodnej konferencii o klimatických zmenách v Kodani.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Plán európskej hospodárskej obnovy</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Hospodársky a menový výbor predkladá na hlasovanie plán európskej hospodárskej obnovy, v ktorom kladie dôraz na význam koordinovaného postoja na európskej úrovni. Cieľom je predísť tomu, aby sa riešenie krízy obmedzilo na súbor rôznych vnútroštátnych plánov finančnej stability a hospodárskej obnovy, ktorý by mohol viest k rozporom a ďalším nákladom.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Tretí námorný balíček</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Hlasovať  sa bude aj o siedmich legislatívnych návrhoch, ktoré tvoria tretí námorný balíček EÚ. Cieľom tejto legislatívy je posilnenie bezpečnosti plavidiel, ochrany posádok a cestujúcich v námornej preprave a ochrana životného prostredia prostredníctvom rýchlejšej a koordinovanejšej reakcie v prípade námornej nehody. Vyjasniť by sa tiež malo právo na odškodnenie cestujúcich. Legislatíva okrem toho zvyšuje počet inšpekcií plavidiel a stanovuje režim povinného poistenia.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Eurovignette a zásada "znečisťovateľ platí"</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V prvom čítaní sa bude hlasovať aj o návrhu smernice o výbere poplatkov za používanie pozemných komunikácií ťažkými nákladnými vozidlami. V predloženej správe poslanci vyjadrujú presvedčenie, že poplatky za ťažké vozidlá by mali vychádzať z miery znečistení ovzdušia a hluku, ktoré spôsobujú. Zohľadniť by sa malo aj preťaženie ciest v dôsledku premávky týchto vozidiel.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Priemyselné emisie</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Objem znečisťujúcich emisií z tisícov priemyselných zariadení v celej EÚ sa musí znižovať flexibilnejšie, domnievajú sa poslanci. Parlament bude hlasovať o návrhu Komisie na aktualizáciu a sprísnenie platných pravidiel, do ktorých EP začlenil nové ustanovenia týkajúce sa zavedenia celoeurópskych limitov pre emisie, väčšej flexibility pri poskytovaní povolení a vyňatie málo využívaných zariadení z pôsobnosti smernice.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Pokrok Chorvátska</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Na programe sa objaví aj návrh uznesení o pokroku Chorvátska v roku 2008. Parlament vyjadruje spokojnosť s výsledkami, ktoré boli dosiahnuté v mnohých oblastiach, ako je prijatie reforiem potrebných pre vstup do EÚ, prijatie opatrení na boj proti korupcii a organizovanému zločinu, či zavedenie akčného plánu na uplatňovanie zákona o národnostných menšinách. Pretrvávajúce nedostatky sa týkajú najmä vysokého schodku verejných financií a bilaterálnych nezhôd medzi Chorvátskom a jeho susedmi.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Bývalá juhoslovanská republika Macedónsko</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Poslanci v uznesení o pokroku, ktorý v roku 2008 dosiahla Bývalá juhoslovanská republika Macedónsko, vyjadrujú plnú podporu pre európsku perspektívu tejto krajiny. Súčasne však ľutujú, že tri roky potom, čo bol Macedónsku priznaný status kandidátskej krajiny, neboli doposiaľ začaté prístupové rokovania. EP preto vyzýva Radu, aby stanovila dátum začatia týchto rokovaní v priebehu tohto roku a žiada tiež macedónsku vládu, aby vyriešila pretrvávajúce nezhody so svojimi susedmi, vrátane prijateľného riešenia ohľadom názvu štátu.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Spomalený reformný proces v Turecku</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Poslanci v uznesení o pokroku Turecka v roku 2008 vyjadrujú poľutovanie nad skutočnosťou, že Turecko už tri roky neustále spomaľuje reformný proces. K dnešnému dňu otvorilo iba 10 z 35 negociačných kapitol, pričom v roku 2008 boli otvorené iba štyri nové kapitoly a od októbra 2005 bola uzavretá iba jedna kapitola - veda a výskum. Parlament v tejto súvislosti žiada tureckú vládu, aby preukázala svoju politickú vôľu pokračovať v reformách a dodržiavala záväzky, ktoré prijala v roku 2005.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Hazardné hry na internete</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Pravidlá pre hazardné hry na internete by mali naďalej zostať v kompetencii jednotlivých členských štátov, domnievajú sa poslanci, ktorí svoje stanovisko vyjadrili v správe o rizikách hazardných hier na internete. Menšinová skupina poslancov Výboru pre vnútorný trh však s týmto textom nesúhlasí a predkladá na hlasovanie v pléne alternatívnu správu.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Videohry: červené tlačidlo pre rodičov</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Rodičia by mali mať k dispozícii "červené tlačidlo", aby mohli znemožniť prístup ku hrám, ktoré považujú pre svoje deti za nevhodné, uvádza sa v správe, o ktorej budú poslanci hlasovať na plenárnom zasadnutí. Cieľom nie je odstrašiť deti od hier, ktoré majú priaznivý vplyv na ich psychický rozvoj, ale pomôcť rodičom zvoliť vhodný obsah pre svoje deti. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Európsky azylový systém</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify"><xhtml:span>Poslanci budú napokon hlasovať aj o nelegislatívnej správe týkajúcej sa budúceho spoločného európskeho azylového systému, o ktorom sa bude rokovať v podobe tzv. azylového balíčka pozostávajúceho z troch legislatívnych návrhov. EP v predloženej správe zdôrazňuje, že jedným z cieľov spoločného európskeho azylového systému musí byť zavedenie účinných mechanizmov solidarity a že by sa mal zaviesť jednotný </xhtml:span>postup žiadosti o azyl a jednotné normy na priznanie štatútu utečenca.</xhtml:div>

</xhtml:div></Content><REF text-before="reference_abbr"><ns1:ID>20090302STO50564</ns1:ID></REF><Knowmore text-before="more"><Link href="imp://BRI/20090219BRI50012-SK"><ANCHOR ID='2' FAMILY='IM-PRESS'>Najdôležitejšie udalosti plenárneho zasadnutia</ANCHOR></Link><Link href="/sides/indexPartSession.do?reference=2009-03&amp;language=SK">Program plenárneho zasadnutia</Link><Link href="/wps-europarl-internet/frd/live/live-video?language=sk">Priamy prenos</Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20090226PHT50454.jpg</URL>
</LINK>
<LINK>
<LANGUAGE>SK</LANGUAGE>
<RANK>3</RANK>
<ORIGIN>LINK</ORIGIN>
<URL>/sides/indexPartSession.do?reference=2009-03&amp;language=SK</URL>
</LINK>
<LINK>
<LANGUAGE>SK</LANGUAGE>
<RANK>4</RANK>
<ORIGIN>LINK</ORIGIN>
<URL>/wps-europarl-internet/frd/live/live-video?language=sk</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='2'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20090219BRI50012 FULL-TEXT NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>