<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0127">O-0127/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1927">Peter Liese</PERSON>, <PERSON ID="2247">Mathieu Grosch</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="25718">Saïd El Khadraoui</PERSON>, <PERSON ID="5729">Kathleen Van Brempt</PERSON>, <PERSON ID="34728">Matthias Groote</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="4554">Chris Davies</PERSON>, <PERSON ID="28247">Holger Krahmer</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="4536">Martin Callanan</PERSON><BRK/>v mene skupiny <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="28321">Satu Hassi</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0127">Vec: Činnosti leteckej dopravy v systéme obchodovania s emisnými kvótami skleníkových plynov v Spoločenstve</OBJECT><CONTENT><PARA>Cieľom smernice 2008/101/ES<FNREF FNIDREF="FN1"/> bolo začleniť činnosti leteckej dopravy do systému obchodovania s emisnými kvótami skleníkových plynov v rámci Spoločenstva. Smernica sa nevzťahuje len na letecké spoločnosti v EÚ alebo lety v rámci Európy, ale do jej rozsahu pôsobnosti patria aj lety do tretích krajín.</PARA><PARA>Od 1. januára 2012 budú do tohto systému začlenené všetky lety prichádzajúce na letiská EÚ alebo odchádzajúce z týchto letísk. Budú do neho preto začlenení aj prevádzkovatelia zo všetkých štátov poskytujúci takéto lety, a to bez ohľadu na to, či sídlia v EÚ. V tejto súvislosti sa EÚ domnieva, že táto smernica je len prvým krokom smerom k splneniu jej konečného cieľa, ktorým je globálna odvetvová dohoda o znížení emisií skleníkových plynov z leteckej dopravy. Tento právny predpis taktiež obsahuje ustanovenia, ktoré umožňujú jeho úpravu v prípade, že tretie krajiny prijmú podobné opatrenia na zníženie emisií skleníkových plynov, ktoré produkuje ich odvetvie leteckej dopravy.</PARA><PARA>Nedávno však tretie krajiny vyzvali Medzinárodnú organizáciu pre civilné letectvo (ICAO), aby prijala rezolúciu, v ktorej by bolo uvedené, že krajiny usilujúce sa o uplatňovanie systému obchodovania s emisnými kvótami, ktorý platí pre prevádzkovateľov lietadiel z iných zmluvných štátov, ho uplatňujú výlučne na základe vzájomnej dohody. Zasadnutie organizácie ICAO sa bude konať na konci tohto mesiaca.</PARA><PARA>Mohla by Komisia poskytnúť informácie o svojej stratégii na rokovania? V akej miere sa pri rokovaniach zohľadní pozícia Európskeho parlamentu?</PARA><FN FNID="FN1">  Ú. v. EÚ L 8, 13.1.2009, s. 3.</FN></CONTENT></QUEST>