<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000238">O-000238/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96872">Nadja Hirsch</PERSON>, <PERSON ID="39713">Renate Weber</PERSON>, <PERSON ID="28246">Alexander Alvaro</PERSON>, <PERSON ID="97086">Sonia Alfano</PERSON>, <PERSON ID="96825">Norica Nicolai</PERSON>, Baroness <PERSON ID="4529">Sarah Ludford</PERSON>, <PERSON ID="96710">Jens Rohde</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="28338">Antonio Masip Hidalgo</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="96900">Georgios Papanikolaou</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="28514">Kyriacos Triantaphyllides</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000238">Vec: Vytvorenie spoločného programu EÚ pre presídľovanie</OBJECT><CONTENT><PARA>Presídľovanie utečencov je zvyčajne považované – okrem iných aj Vysokým komisárom OSN pre utečencov – za nenásilné, pokojné a trvalé riešenie pre najzraniteľnejších utečencov v dlhotrvajúcich situáciách. Európska únia sa rozhodla posilniť svoj Európsky fond pre utečencov a prijať udržateľný európsky program pre utečencov.</PARA><PARA>V máji 2010 prijal Európsky parlament v rámci spolurozhodovacieho postupu správu o Európskom fonde pre utečencov. Rada spolurozhodovací postup neukončila, údajne z dôvodu rozdielov v názoroch o uplatňovaní článku 290 ZFEÚ (delegované akty) pri výbere prioritných oblastí činnosti EÚ.</PARA><PARA>V júni 2011 Rada navrhla neformálne riešenie, ktoré pozostávalo z uplatnenia čiastočného spolurozhodovacieho postupu namiesto delegovaných aktov pri výbere prioritných oblastí. Európsky parlament odpovedal v tom istom mesiaci protinávrhom, ktorý predpokladá úplný spolurozhodovací postup. Rada odvtedy neposkytla žiadnu odpoveď.</PARA><PARA>V dôsledku neprijatia spoločného rozhodnutia o tejto otázke sme zmeškali dva roky presídľovania v EÚ a ak do konca roka 2011 nenájdeme riešenie, určite to ohrozí plánované využitie Európskeho fondu pre utečencov, ktorý zanikne v roku 2013. Členské štáty nedostanú dodatočné finančné prostriedky prideľované z Európskeho fondu pre utečencov. Utečenci budú stále čakať v táboroch a v niektorých prípadoch sa stanú obeťami sietí obchodovania s ľuďmi. Núdzový mechanizmus, ktorý je pre tento spolurozhodovací postup stanovený a ktorý sme mohli použiť už v súvislosti s arabskou jarou, je stále neúčinný, čo už pravdepodobne viedlo k stratám na životoch.</PARA><PARA>Kedy sa Rada vyjadrí k tejto otázke? Sú Európsky fond pre utečencov a presídľovanie zahrnuté medzi body programu nadchádzajúcich zasadnutí Rady? Vypočítala Rada výšku ľudských dôsledkov nečinnosti EÚ? Je Rada pripravená začať urýchlené rokovania s Parlamentom s cieľom ukončiť spolurozhodovací postup o tejto otázke? Môže Rada navrhnúť nejaký kompromis alebo riešenie, aby sa mohlo začať s programom pre presídľovanie?</PARA></CONTENT></QUEST>