<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0018">O-0018/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0018">Vec: Zavedenie jednotnej oblasti platieb v eurách (SEPA)</OBJECT><CONTENT><PARA>Prechod na systém prevodu finančných prostriedkov v oblasti SEPA, ktorou sa dňa 28. januára 2008 oficiálne zaviedla SEPA, bol až doteraz pomerne váhavý. Účastníci trhu sa podľa všetkého zdráhajú zrušiť nástroje vnútroštátnych platieb. SEPA však znamená, že medzi cezhraničnými a vnútroštátnymi platbami sa nerozlišuje. Pri súčasnom ponúkaní vnútroštátnych nástrojov počas neurčitej doby vzniká riziko, že nástroje SEPA sa budú využívať len na cezhraničné transakcie. V dôsledku toho by bolo veľmi zložité dosiahnuť kritické množstvo platieb, pretrvávala by roztrieštenosť a bankový sektor, ani jeho zákazníci by nemohli získavať očakávané výhody.  Zároveň sa črtajú problémy v súvislosti so začatím fungovania nástroja priameho inkasa v oblasti SEPA, najmä čo sa týka uplatňovania mnohostranného výmenného poplatku (MIF), ale aj hladkého a jednoduchého prechodu existujúcich mandátov na priame inkaso na systém priamych inkás v oblasti SEPA. Uplatňovanie MIF je tiež otázkou, ktorou sa treba zaoberať v súvislosti s platbami platobnou kartou. </PARA><PARA>Na základe uvedeného žiadame Komisiu, aby objasnila tieto otázky: <BRK/></PARA><PARA>Ako zamýšľa presadzovať a podporovať   prechod na nástroje SEPA? <BRK/></PARA><PARA>Či aj naďalej zastáva   názor, že by sa do roku 2010 mohlo dosiahnuť kritické množstvo platieb,   ktoré sa vykonali nástrojmi SEPA? <BRK/></PARA><PARA>Či si myslí, že jasný   a záväzný termín na ukončenie prechodu na nástroje SEPA je nevyhnutný   a ak áno, aký dátum by sa mohol stanoviť, akým spôsobom by sa ukladalo   jeho dodržanie a kedy by bol oznámený? <BRK/></PARA><PARA>Ako by sa mohla zvýšiť   právna istota systému priamych inkás v oblasti SEPA, najmä pokiaľ ide   o uplatňovanie MIF a presnej dĺžky prechodného obdobia, počas ktorého   by uplatňovanie MIF bolo povolené aj na cezhraničné priame inkasá, ale   aj čo sa týka prechodu existujúcich mandátov na priame inkaso na systém   priamych inkás v oblasti SEPA? <BRK/></PARA><PARA>Akým spôsobom plánuje   riešiť otázku MIF v súvislosti s platbami platobnou kartou? <BRK/></PARA><PARA>V súvislosti s ťažkosťami   sektora vypracovať náležité riešenie, nie je úlohou Komisie, ktorá poukázala   na obavy v súvislosti s existujúcimi MIF, aby navrhla konkrétne riešenie? <BRK/></PARA><PARA>Aké konkrétne opatrenia   zamýšľa Komisia navrhnúť v súčasnom kontexte krízy v snahe zabezpečiť,   aby prechod na nástroje v oblasti SEPA neviedol k nákladnejšiemu platobnému   systému?</PARA></CONTENT></QUEST>