<RP.RULE OBJECTID="0006nl" NORMALIZEDID="A115" LG="SK"><TI.RULE><REF>Článok <NR>115</NR></REF><TXT>Rozpravy o prípadoch porušovania ľudských práv, demokracie a princípov právneho štátu</TXT></TI.RULE><PARAG><NO.PARAG>1.</NO.PARAG><ALINEA>Výbor, medziparlamentná delegácia, politická skupina alebo najmenej tridsaťsedem poslancov môže písomne požiadať predsedu o konanie rozpravy o naliehavom prípade porušovania ľudských práv, demokracie a princípov právneho štátu (čl. 130 ods. 3).</ALINEA>
</PARAG>
<PARAG><NO.PARAG>2.</NO.PARAG><ALINEA>Konferencia predsedov vypracuje na základe žiadostí uvedených v odseku 1 a v súlade s ustanoveniami prílohy III zoznam záležitostí, ktoré majú byť zaradené do konečného návrhu programu nasledujúcej rozpravy o prípadoch porušovania ľudských práv, demokracie a princípov právneho štátu. Celkový počet záležitostí zaradených do programu nesmie presiahnuť tri vrátane podkapitol.</ALINEA>
<ALINEA>V súlade s článkom 132 môže Parlament z programu vypustiť záležitosť, o ktorej sa malo rokovať, a nahradiť ju inou, neplánovanou. Návrhy uznesení o vybraných záležitostiach sa predkladajú najneskôr do večera v deň schválenia programu. Predseda presne určí lehotu na podanie takýchto návrhov uznesení.</ALINEA>
</PARAG>
<PARAG><NO.PARAG>3.</NO.PARAG><ALINEA>Celková dĺžka rečníckeho času pre politické skupiny a nezávislých poslancov sa pridelí v súlade s postupom stanoveným v čl. 142 ods. 2 a 3 a v rámci maximálnej dĺžky trvania rozpráv, t.j. 60 minút na jednu schôdzu.</ALINEA>
<ALINEA>Rečnícky čas, ktorý zostane po odpočítaní času potrebného na uvedenie uznesení a hlasovanie o nich, prípadne tiež času prideleného Komisii a Rade, sa rozdelí medzi politické skupiny a nezávislých poslancov.</ALINEA>
</PARAG>
<PARAG><NO.PARAG>4.</NO.PARAG><ALINEA>Bezprostredne po ukončení rozpravy sa hlasuje. Článok 163 sa nepoužije.</ALINEA>
</PARAG>
<INTERPRETATION>Hlasovanie podľa tohto článku sa môžu vykonať spoločne v rámci pôsobnosti predsedu a konferencie predsedov.</INTERPRETATION><PARAG><NO.PARAG>5.</NO.PARAG><ALINEA>Ak sú podané dva alebo viaceré návrhy uznesení o rovnakej záležitosti, použije sa postup stanovený v čl. 103 ods. 4.</ALINEA>
</PARAG>
<PARAG><NO.PARAG>6.</NO.PARAG><ALINEA>Predseda a predsedovia politických skupín môžu rozhodnúť o hlasovaní o návrhu uznesenia bez rozpravy. Na prijatie rozhodnutia je potrebný jednomyseľný súhlas všetkých predsedov politických skupín.</ALINEA>
</PARAG>
<INTERPRETATION>Články 167, 168 a 170 sa nepoužijú na návrhy uznesení zaradené do programu rozpravy o prípadoch porušovania ľudských práv, demokracie a princípov právneho štátu.</INTERPRETATION><INTERPRETATION>Návrhy uznesení do rozpravy o prípadoch porušovania ľudských práv, demokracie a princípov právneho štátu sa predkladajú až po tom, ako bol schválený zoznam záležitostí na prerokovanie. Návrhy uznesení, ktoré nemôžu byť prerokované v rámci času vymedzeného na rozpravu, prepadajú. To isté platí aj pre návrhy uznesení, pri ktorých sa na základe žiadosti podľa čl. 149 ods. 3 zistilo, že nie je dosiahnuté kvórum. Poslanci sú samozrejme oprávnení znovu predložiť tieto návrhy na posúdenie vo výbore v súlade s článkom 113 alebo do rozpravy o prípadoch porušovania ľudských práv, demokracie a princípov právneho štátu v rámci nasledujúcej schôdze.</INTERPRETATION><INTERPRETATION>Záležitosť sa nemôže zaradiť do programu rozpravy o prípadoch porušovania ľudských práv, demokracie a princípov právneho štátu, ak je už zahrnutá v programe prebiehajúcej schôdze.</INTERPRETATION><INTERPRETATION>Rokovací poriadok neumožňuje spoločnú rozpravu o návrhu uznesenia podanom v súlade s druhým pododsekom druhého odseku a o správe výboru v rovnakej veci.<SEP></SEP></INTERPRETATION><INTERPRETATION>Ak je v súlade s čl. 149 ods. 3 vznesená požiadavka na overenie uznášaniaschopnosti, táto požiadavka platí len pre návrh uznesenia, o ktorom sa má hlasovať, a nie pre nasledujúce návrhy uznesení.</INTERPRETATION></RP.RULE>