<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0002">O-0002/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28120">Simon Busuttil</PERSON>, <PERSON ID="1892">Carlos Coelho</PERSON> a <PERSON ID="96978">Nuno Melo</PERSON>, v mene skupiny <GRPOL GRPOLID="2948">PPE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0002">Vec: Odstúpenie José Luisa Lopesa da Motu z funkcie predsedu Eurojustu</OBJECT><CONTENT><PARA>Eurojust plní veľmi významnú úlohu ako nový stály orgán v európskom právnom priestore, pričom jeho poslaním je posilňovať rozvoj celoeurópskej spolupráce v oblasti trestného súdnictva. Eurojust je kľúčovým partnerom európskych inštitúcií, akými sú Parlament, Rada a Komisia, pri spolupráci v oblasti trestného súdnictva.</PARA><PARA>Minulý rok v septembri bol predseda Eurojustu, Lopes da Mota, osobitne vypočúvaný výborom LIBE vzhľadom na to, že neprerušil svoje činnosti alebo neodstúpil zo svojej funkcie napriek tomu, že je v súčasnosti v Portugalsku zapojený do trestného konania za údajný pokus vyvíjať nátlak na vyšetrovateľov, aby ukončili vyšetrovanie prípadu korupcie, v rámci ktorého sa údajne spomínalo aj meno portugalského predsedu vlády Josého Socratesa.</PARA><PARA>Pri tejto príležitosti Lopes da Mota vyhlásil, že z funkcie neodstúpi, pretože nevidí dôvod, prečo by to mal urobiť.</PARA><PARA>Avšak napriek svojim uisteniam a vyhláseniam nedávno Lopes da Mota oznámil svoju demisiu v dôsledku rozhodnutia, ktoré prijala Najvyššia rada portugalskej Generálnej prokuratúry.</PARA><PARA>Vie Komisia o týchto skutočnostiach a považuje ich za natoľko závažné, aby sa nimi zaoberala?</PARA><PARA>Domnieva sa Komisia, že toto odstúpenie má v tejto chvíli negatívny vplyv na reputáciu Eurojustu, najmä potom, čo nadobudla platnosť Lisabonská zmluva?</PARA><PARA>Plánuje Komisia podniknúť nejaké kroky týkajúce sa tejto situácie?</PARA></CONTENT></QUEST>