<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000075-R01">O-000075/2011/rev.1</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96734">Franziska Keller</PERSON>, <PERSON ID="4385">Hélène Flautre</PERSON>, <PERSON ID="4531">Jean Lambert</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000075">Vec: Reakcia na migračné toky v severnej Afrike a južnom Stredozemí</OBJECT><CONTENT><PARA>Vlnu politickej revolúcie v severnej Afrike sprevádzajú migračné toky, pretože ľudia unikajú pred nestabilitou a násilím. Najmä v prípade Líbye súčasná situácia vyústila do rozsiahlych presunov utečencov utekajúcich z tejto krajiny. Schopnosť susediacich krajín Alžírska, Tuniska a Egypta prijímať utečencov podľa okrem iných<I> </I>UNHCR (Úradu Vysokého komisára OSN pre utečencov) a IOM (Medzinárodnej organizácie pre migráciu) už dosiahla svoje hranice a vzhľadom na nebezpečnú vnútornú situáciu v susediacich krajinách Čade, Nigérii a Sudáne by sa malo prijímanie utečencov z regiónu v týchto krajinách považovať za fakticky nemožné. Okrem toho okolo 7 000 tuniských a 300 líbyjských utečencov údajne dorazilo na brehy Lampedusy.</PARA><PARA>Keďže tieto presuny vyvíjajú tlak na solidaritu susediacich krajín, ako aj v rámci EÚ, môže Rada odpovedať na nasledujúce otázky?</PARA><PARA>Ako plánuje pomôcť krajinám regiónu, ako je Tunisko a Egypt, pri zvládaní danej situácie a poskytnúť pomoc ľudom, ktorí nemôžu opustiť región, t. j. osobám, ktoré by mohli žiadať o medzinárodnú ochranu, a osobám, ktorým už UNHCR priznal štatút utečenca, najmä obyvateľom subsaharskej Afriky? </PARA><PARA>Sú v Rade členské štáty pripravené požiadať Komisiu o predloženie návrhu na schválenie rozhodnutia Rady, v ktorom sa stanovuje skutočnosť, že „došlo k hromadnému prílevu vysídlencov“, ako sa uvádza v článku 5 smernice o dočasnej ochrane z roku 2001? Ak tak Rada neurobí, môže uviesť, prečo sa nedomnieva, že súčasná situácia v Severnej Afrike (Líbyi) nespadá do rozsahu pôsobnosti uvedenej smernice? Môže Rada v tomto prípade objasniť, aká situácia podľa nej patrí do rozsahu pôsobnosti tejto smernice? </PARA><PARA>Ako Rada zabezpečí, aby osoby utekajúce pred konfliktom mali možnosť požiadať o medzinárodnú ochranu?</PARA><PARA>– Čo plánuje Rada urobiť cieľom vytvoriť systematickejšie mechanizmy solidarity medzi členskými štátmi v záujme presídlenia osôb utekajúcich pred konfliktom, ktoré prišli do regiónu Stredozemia?</PARA><PARA>– Akým spôsobom chce Rada urobiť z dlhodobého hľadiska zabezpečiť, aby sa do konca roka 2012 vytvoril spoločný azylový systém EÚ?</PARA></CONTENT></QUEST>