<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0112">O-0112/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="38845">Pierre Pribetich</PERSON> v mene <COMMITTEE COMMID="816">Výboru pre priemysel, výskum a energetiku</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0112">Vec: Európska politika pre vesmír: priblížiť vesmír Zemi</OBJECT><CONTENT><PARA>EÚ a jej členské štáty sa podieľajú na financovaní a rozvoji vedy a technológií v oblasti vesmíru už viac ako 30 rokov. Prijatie rámcového dohovoru ES-EVA v novembri 2003 umožnilo postupný rozvoj európskej politiky pre vesmír. Uznesenie Rady z 22. mája 2007 o európskej politike v oblasti vesmíru tento záväzok potvrdilo. Návrh lisabonskej zmluvy a jej článok 189 Zmluvy o fungovaní Európskej únie vytvárajú v EÚ právny rámec pre iniciatívy Komisie.</PARA><PARA>1. Vzhľadom na skutočnosť, že európsky trh v oblasti vesmíru rastie každoročne o 7%, môže Komisia ubezpečiť EP o politických iniciatívach, ktoré podnikne na posilnenie prínosu vesmíru k lisabonskej stratégii, konkrétne k výskumu, vývoju a konkurencieschopnosti európskeho priemyslu založeného na európskom priemysle leteckej dopravy orientovanom na technológie, ktorý kryje značnú časť svetových komerčných požiadaviek v oblasti výroby, vypúšťania a využívania umelých družíc? </PARA><PARA>2. Vypracovala už Komisia politické scenáre pre tieto dve prioritné oblasti:</PARA><PARA>a) programy Galileo a Egnos: čo sa týka spolupráce s medzinárodnými partnermi v otázkach kompatibility a interoperability systému a aplikácií a čo sa týka spôsobu najlepšieho využitia výskumu a vývoja pre satelitné navigačné systémy, telekomunikačné satelitné siete, služby a aplikácie?</PARA><PARA>b) iniciatíva Kopernikus: čo sa týka využívania infraštruktúry členských štátov na pozorovanie Zeme, jej financovania, právneho rámca, ako aj politiky správy údajov a informačnej politiky vychádzajúc z predpokladu, že ide o verejný majetok?</PARA><PARA>3. Vzhľadom na to, že vesmírne systémy sú strategickým majetkom, ktorý EÚ zabezpečuje nezávislosť, aký model rozhodovania plánuje Komisia pre európsku politiku pre vesmír v týchto troch oblastiach: a) vesmír a bezpečnosť, b) prieskum vesmíru vrátane ľudských posádok a c) vesmír a zmena klímy?</PARA><PARA>4. Má Komisia v úmysle preskúmať a podporiť suborbitálne lety, ktorých komerčný vývoj v súčasnosti prebieha, keďže USA už navrhli príslušné pravidlá a začína sa s výberom vhodných kozmodrómov?</PARA></CONTENT></QUEST>