<MOTION LG="SK" TYPE="RE">
<COVER>
<DATE-DEPOSIT DATE="20070925">25.9.2007</DATE-DEPOSIT>
<NUM-MOTION TYPE="B6" NUM="0369" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0369">B6‑0369/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Jules Maaten, Marco Cappato, Marco Pannella a Annemie Neyts-Uyttebroeck</CONTENT></PARA>
<PARA>
	<CONTENT>v mene Skupiny Aliancie liberálov a demokratov za Európu</CONTENT></PARA>
<PARA>
	<CONTENT>o Barme</CONTENT></PARA>
</TITLE-COV>
<NUM-PE NUM="395.997">PE395.997v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0369">B6‑0369/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o Barme</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o Barme a osobitne na svoje uznesenie prijaté 6. septembra 2007,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže mnoho ľudí vrátane mníchov je zatýkaných za pokojné demonštrovanie a vyjadrenie nesúhlasu s násilným vládnym režimom vojenskej junty,</CONTENT></PARA>
<PARA>
<SYMBOL>B.</SYMBOL>
<CONTENT>keďže mnísi začali svoj protest pred týždňom po tom, ako sa vláda neospravedlnila za zbitie niekoľkých mníchov počas demonštrácie v centre mesta Pakkoku pred tromi týždňami a po tom, čo vláda minulý mesiac rozhodla o dvojnásobnom zvýšení cien palív,</CONTENT></PARA>
<PARA>
<SYMBOL>C.</SYMBOL>
<CONTENT>keďže demonštrácie nabrali na intenzite aj napriek správam, že vládne sily môžu čoskoro masívne a násilne zasiahnuť, ako to urobili vojenské sily v roku 1998, čoho výsledkom bola smrť tisícov obyvateľov Barmy,</CONTENT></PARA>
<PARA>
<SYMBOL>D.</SYMBOL>
<CONTENT>keďže vojenské sily znovu pohrozili, že zasiahnu proti tým, ktorí porušia nariadenie zastaviť protivládne protesty,</CONTENT></PARA>
<PARA>
<SYMBOL>E.</SYMBOL>
<CONTENT>v presvedčení, že riešenie súčasnej situácie v Barme už ďalej nemožno v Bezpečnostnej rade OSN odkladať,</CONTENT></PARA>
<PARA>
<SYMBOL>1.</SYMBOL>
<CONTENT>vyzýva predsedníctvo EÚ, generálneho tajomníka ASEAN-u, medzinárodné spoločenstvo a Bezpečnostnú radu OSN, aby začali okamžite konať s cieľom zabrániť obetiam na ľudských životoch v Barme;</CONTENT></PARA>
<PARA>
<SYMBOL>2.</SYMBOL>
<CONTENT>preto vyzýva Bezpečnostnú radu OSN, aby sa zaoberala riešením situácie v Barme ako naliehavou vecou a aby poverila generálneho tajomníka OSN sprostredkovaním národného zmierenia a prechodu k demokracii, a vyzýva Bezpečnostnú radu OSN, aby prijala potrebné opatrenia na uvalenie ďalších hospodárskych sankcií voči Barme v úsilí vynútenia zmien;</CONTENT></PARA>
<PARA>
<SYMBOL>3.</SYMBOL>
<CONTENT>odsudzuje Štátnu radu pre mier a rozvoj (SPDC) za jej neľútostný útlak obyvateľov Barmy, ktorý trvá už viac ako 40 rokov, a za jej úplné zlyhanie vykonať akúkoľvek podstatnejšiu zmenu smerom k demokracii;</CONTENT></PARA>
<PARA>
<SYMBOL>4.</SYMBOL>
<CONTENT>odsudzuje úplnú ľahostajnosť vojenskej junty voči situácii obyvateľov Barmy;</CONTENT></PARA>
<PARA>
<SYMBOL>5.</SYMBOL>
<CONTENT>naliehavo žiada skončenie súčasného nezákonného ústavného procesu a jeho nahradenie plne reprezentatívnym národným zhromaždením vrátane Národnej ligy za demokraciu (NLD) a ďalších politických strán a skupín, pričom zohľadní odporúčania generálneho tajomníka OSN týkajúce sa jeho transformácie na demokratický proces tvorby ústavy, ktorý zahrnie celú spoločnosť;</CONTENT></PARA>
<PARA>
<SYMBOL>6.</SYMBOL>
<CONTENT>požaduje okamžité a bezpodmienečné prepustenie Daw Aung San Suu Kyi, ako aj ostatných politických väzňov;</CONTENT></PARA>
<PARA>
<SYMBOL>7.</SYMBOL>
<CONTENT>žiada Komisiu, aby v rámci nástroja pre demokraciu a ľudské práva uvoľnila náležité prostriedky na aktívnu podporu prodemokraticky orientovaného hnutia a mimovládnych organizácií, ktoré pracujú na posilnení dobrej správy v Barme;</CONTENT></PARA>
<PARA>
<SYMBOL>8.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, vládam členských štátov, vládam národov ASEAN-u, Národnej lige za demokraciu, Štátnej rade pre mier a rozvoj a generálnemu tajomníkovi Organizácie Spojených národov.</CONTENT></PARA></CORPUS>
</MOTION>