<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000327">O-000327/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1309">Brian Simpson</PERSON><BRK/>v mene <COMMITTEE COMMID="2868">Výboru pre dopravu a cestovný ruch</COMMITTEE></TI-AUTHOR></TI><OBJECT OBJID="OBJ000327">Vec: Účinné riešenie problému morského pirátstva</OBJECT><CONTENT><PARA>Európsky parlament sa zaoberal problémom morského pirátstva vo svojom uznesení z 26. novembra 2009 a presadzoval politické riešenie problému pirátstva pri somálskom pobreží. Odvtedy sa hrozba morského pirátstva v Indickom oceáne výrazne zväčšila a ohrozuje stabilitu v regióne, svetový obchod a všetky druhy námornej dopravy a prepravy vrátane rybárskych plavidiel.</PARA><PARA>Vzhľadom na tieto okolnosti, môže Rada odpovedať na tieto otázky?</PARA><PARA>1. Aké opatrenia sa už podnikli alebo sú plánované:</PARA><PARA> – na riešenie vnútrozemských príčin tohto problému v krajinách, odkiaľ piráti pochádzajú,</PARA><PARA> – na zabezpečenie prepustenia 450 – 600 námorníkov, ktorí sú momentálne v zajatí pirátov,</PARA><PARA> – na vytvorenie harmonizovaného prístupu EÚ k otázke využitia ozbrojených námorníkov, ktorí majú oprávnenie na držbu zbrane, na dopravných plavidlách?</PARA><PARA>2. Aké sú plány v súvislosti s misiou EÚ – NAVFOR Atlanta, predovšetkým čo sa týka zabezpečenia, aby bola odpoveď EÚ na otázku morského pirátstva účinná, majúc na pamäti, že počet využívaných lodí sa zmenšil z 35 v roku 2009 len na 10 v roku 2011?</PARA><PARA>3. Aké kroky by sa mali podniknúť na medzinárodnej úrovni, hlavne pod záštitou OSN a Medzinárodnej námornej organizácie, aby sa posilnila spolupráca v boji proti morskému pirátstvu?</PARA><PARA>4. Aké opatrenia boli podniknuté, aby bolo možné sledovať a zadržať výkupné zaplatené na bankové účty v členských štátoch EÚ? Ako presvedčí Rada tretie krajiny, aby prijali podobné opatrenia, aby nebolo viac možné platiť výkupné pirátom na bankové účty v týchto krajinách?</PARA></CONTENT></QUEST>