<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000183">O-000183/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96902">Maria do Céu Patrão Neves</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000183">Vec: Nerovnováhy v potravinovom a distribučnom reťazci </OBJECT><CONTENT><PARA>V súčasnosti stojí väčšina poľnohospodárskych výrobcov a podnikov pred neúnosným zvyšovaním výrobných nákladov a pociťuje obrovské ťažkosti pri premietaní tohto zvyšovania do cien pre svojich zákazníkov, a to najmä veľkých distribučných reťazcov. Z krátkodobého hľadiska to môže znamenať ohrozenie prežitia viacerých podnikov a rozklad výrobnej siete v rôznych členských štátoch, čo ešte zhorší problém obchodnej bilancie, keďže to ovplyvní úroveň dovozu a závislosť od nestálych vonkajších trhov.</PARA><PARA>Od roku 1996 až dodnes sa spotreba potravinových výrobkov zvyšovala v priemere o 3,3 % ročne, výrobné náklady v poľnohospodárstve o 3,6 % ročne, pričom prvovýrobné ceny poľnohospodárov sa zvyšovali len o 2,1 % ročne.</PARA><PARA>Podľa záverov orgánov pre hospodársku súťaž v rôznych členských štátoch existuje v skutočnosti celý súbor problémov, ktoré dnes ovplyvňujú potravinársky priemysel, pokiaľ ide o vzťahy s veľkými distribučnými firmami, pričom za obzvlášť citlivé, čo sa týka tejto nerovnováhy, sa označujú štyri oblasti: jednostranné ukladanie zmluvných podmienok, zľavy a iné náhrady, pokuty a lehoty splatnosti.</PARA><PARA>Rastúca moc veľkých obchodných reťazcov na trhu spôsobuje postupnú stratu vyjednávacej sily odvetvia, keďže kúpna sila týchto reťazcov im umožňuje určovať úrovne cien v celom hodnotovom reťazci, od výroby po zásobovanie a pri maloobchodnom predaji konečnému spotrebiteľovi.</PARA><PARA>Ako chce Komisia riešiť tri najnaliehavejšie výzvy súčasnosti: </PARA><PARA>1. potrebu presadiť reguláciu vzťahov medzi dodávateľmi a distribútormi, </PARA><PARA>2. potrebu regulovať najproblematickejšie obchodné praktiky, </PARA><PARA>3. stanovovanie a sprehľadnenie cien (a množstiev) v rámci celého potravinového reťazca?</PARA></CONTENT></QUEST>