<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000095">O-000095/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="96739">Reinhard Bütikofer</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96701">María Muñiz De Urquiza</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000095">Vec: Komplexná stratégia EÚ pre konflikty o prírodné zdroje</OBJECT><CONTENT><PARA>Ročný akčný program pripravenosti na krízu na rok 2011, ktorý je súčasťou nástroja stability (článok 4 ods. 3) obsahuje návrh opatrení na posilnenie schopnosti miestnych neštátnych subjektov lepšie chápať a riešiť konflikty o prírodné zdroje. Zdá sa však, že tieto opatrenia nie sú na úrovni EÚ koordinované. </PARA><PARA>Doteraz neexistuje ani komplexná stratégia EÚ pre konflikty o prírodné zdroje ani žiaden záväzný kódex správania či pravidlá podávania správ o činnostiach v tretích krajinách. Táto skutočnosť je v hlbokom rozpore s právnymi predpismi v USA (zákona Dodd-Frank), Kanade, Nórsku a Hongkongu, z ktorých vyplýva požiadavka zverejniť sumu a prijímateľov platieb uskutočnených výmenou za prírodné zdroje.</PARA><PARA>Takáto nedostatočná transparentnosť podporuje korupciu a konflikty v tretích krajinách. Z nedávnej správy organizácie Transparency International vyplýva, že len veľmi málo viacnárodných spoločností zverejňuje svoje platby hostiteľským vládam, pričom napríklad ani jediná spoločnosť z EÚ nezverejnila svoje prevody v prospech líbyjského režimu. </PARA><PARA>Ako mieni Komisia zahrnúť navrhovaný projekt nástroja stability do celkového prístupu EÚ ku konfliktom a prírodným zdrojom?</PARA><PARA>Kedy predloží podpredsedníčka Komisie/vysoká predstaviteľka spolu s EEAS a v spolupráci s Komisiou komplexnú stratégiu EÚ o konfliktoch a prírodných zdrojoch vrátane vhodného a záväzného kódexu správania pre subjekty, ktoré vyvíjajú činnosť v tretích krajinách, a najmä pre projekty, ktoré sú financované z prostriedkov EÚ, napríklad EIB či prostredníctvom EBOR?</PARA><PARA>Má Komisia v úmysle zahrnúť povinné pravidlá zverejňovania platieb tretím krajinám do svojho návrhu o vzájomnom podávaní správ medzi štátmi, ktoré majú byť uverejnené neskôr v priebehu tohto roka?</PARA></CONTENT></QUEST>