<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0116">O-0116/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="23894">Anna Záborská</PERSON> a <PERSON ID="1904">Karin Jöns</PERSON> v mene <COMMITTEE COMMID="826">Výboru pre práva žien a rovnosť pohlaví</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0116">Vec: Opatrenia v nadväznosti na uznesenie Európskeho parlamentu z 5. júna 2003 o rakovine prsníka v Európskej únii <BRK/></OBJECT><CONTENT><PARA>Vzhľadom na skutočnosť, že najčastejšou   formou rakovinových ochorení žien v EÚ je rakovina prsníka a vzhľadom   na uznesenie Európskeho parlamentu z 5. júna 2003 o rakovine prsníka   v Európskej únii <FNREF FNIDREF="FN1"/>, boli členské štáty   vyzvané k tomu, aby do roku 2008 vytvorili podmienky na 25% zníženie   priemernej úmrtnosti na rakovinu prsníka v EÚ a na zníženie rozdielu   medzi členskými štátmi v päťročnej miere prežitia na úroveň 5%. Aké   opatrenia prijala Komisia, aby pomohla členským štátom pri plnení týchto   cieľov? Kedy bude k dispozícii správa Komisie o pokroku, o ktorú Parlament   žiadal na samit na jar 2006? <BRK/></PARA><PARA>Štvrté prepracované   vydanie predpisov EÚ o mamografickom skríningu, v súlade s výzvou v   uznesení Európskeho parlamentu z roku 2003, teraz obsahuje predpisy   EÚ o špecializovaných jednotkách liečby rakoviny prsníka. Predpisy obsahujú   odporúčanie, aby každá jednotka mala dve zdravotné sestry na starostlivosť   o rakovinu prsníka, hoci sa nedosiahla jednomyseľná dohoda o potrebnej   odbornej príprave týchto zdravotných sestier. Je Komisia pripravená   podporiť súčasné činnosti zamerané na vývoj profesijných noriem pre   zdravotné sestry v oblasti starostlivosti o pacientky s rakovinou prsníka   a uverejniť tieto normy a odporúčania v dodatku k štvrtému vydaniu predpisov   EÚ namiesto toho, aby čakala na piate vydanie?  <BRK/></PARA><PARA>Samovyšetrovanie prsníka   podľa Svetovej zdravotníckej organizácie (WHO) je dôležitým nástrojom   na včasné zistenie, nepredstavuje však vhodnú alternatívu k včasnému   zisteniu rakoviny prsníka pomocou mamografického vyšetrenia. Plánuje   Komisia použiť často opakované informačné kampane o zdravom životnom   štýle, určené predovšetkým ženám, na zdôraznenie skutočnosti, že samovyšetrovanie   nemôže byť náhradou mamografického vyšetrenia? <BRK/></PARA><PARA>Realizácia organizovaných   programov zameraných na skríning rakoviny prsníka v niektorých z 15   členských krajín EÚ si vyžiadala značnú odbornú, materiálnu a technickú   podporu prostredníctvom programu Európa proti rakovine. Čo Komisia plánuje   urobiť pre to, aby popri možnosti využívania štrukturálnych fondov poskytla   primeranú pomoc s cieľom implementovať vysoko kvalitné skríningové programy   v nových členských štátoch a v kandidátskych krajinách?</PARA><FN FNID="FN1">  Ú. v. EÚ C 68 E, 18.3.2004, s. 611.</FN></CONTENT></QUEST>