<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0089">O-0089/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="1309">Brian Simpson</PERSON> v mene <COMMITTEE COMMID="2868">Výboru pre dopravu a cestovný ruch</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0089">Vec: Odškodnenie cestujúcich v prípade bankrotu leteckej spoločnosti</OBJECT><CONTENT><PARA>Od roku 2000 zbankrotovalo v Európskej únii celkovo 77 leteckých spoločností, z ktorých poslednou bola Sky Europe so sídlom na Slovensku.</PARA><PARA>V tomto poslednom prípade, ako aj v mnohých ďalších boli cestujúci ponechaní bez pomoci, často v mieste dovolenky, niekedy bez ubytovania a veľmi často boli nútení nájsť si let na návrat domov. Odškodnenie sa často nevypláca a v zlej situácii sú najmä cestujúci, ktorí pri objednávke nepoužili kreditnú kartu, alebo nevyužili služby cestovných kancelárií.</PARA><PARA>Celkovo na trhu narastá počet cestujúcich nízkonákladovými leteckými dopravcami, ktorí sa v súčasnosti významnou mierou podieľajú na trhu s dovolenkovými letmi a poklese organizovaných dovoleniek.</PARA><PARA>Smernica o balíku cestovných služieb (smernica Rady 90/314/EHS<FNREF FNIDREF="FN1"/>) ochraňuje účastníkov organizovaných dovoleniek. Základná zodpovednosť leteckej spoločnosti za smrť alebo zranenie v dôsledku nehody je vymedzená v nariadení (ES) č. 2027/97<FNREF FNIDREF="FN2"/>. Na poistné požiadavky prevádzkovateľov leteckých spoločností v súvislosti so zodpovednosťou voči druhej a tretej strane sa vzťahuje nariadenie (ES) č. 785/2004<FNREF FNIDREF="FN3"/> a na odmietnutie nástupu do lietadla nariadenie (ES) č. 261/2004<FNREF FNIDREF="FN4"/>.</PARA><PARA>Právne predpisy EÚ však nikde neriešia ochranu cestujúcich v prípade platobnej neschopnosti leteckej spoločnosti.</PARA><PARA>Ako mieni Komisia riešiť túto medzeru v právnych predpisoch?</PARA><PARA>Vypracuje právny predpis, ktorý cestujúcim poskytne ochranu v prípade platobnej neschopnosti leteckej spoločnosti? Alebo Komisia navrhne revíziu všetkých príslušných právnych predpisov o bankrote, v ktorých budú zahrnuté aj prípady ako Sky Europe? </PARA><PARA>Ako vidí Komisia možnosť zriadiť rezervný kompenzačný fond, ktorý by tvorili príspevky prevádzkovateľov leteckých spoločností? </PARA><FN FNID="FN1">  Ú. v. ES L 158, 23.6.1990, s. 59.</FN><FN FNID="FN2">  Ú. v. ES L 285, 17.10.1997, s. 1.</FN><FN FNID="FN3">  Ú. v. EÚ L 138, 30.4.2004, s. 1.</FN><FN FNID="FN4">  Ú. v. EÚ L 46, 17.2.2004, s. 1.</FN></CONTENT></QUEST>