<QUEST><TI><TI-INTRO>ÚSTNA OTÁZKA <QREF QID="H-2010-0153">H-0153/10</QREF></TI-INTRO><TI-SESSION>pre hodinu otázok na schôdzi v apríli 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="38605">Iliana Malinova Iotova</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0153">Vec: Vytvorenie orgánu pre riadenie zásob rýb v Čiernom mori nezávisle od Všeobecnej rybárskej komisie pre Stredozemné more (GFCM)</OBJECT><CONTENT><PARA>Čierne more patrí do právomoci Všeobecnej rybárskej komisie pre Stredozemné more (GFCM). V súčasnosti sú členmi tejto komisie len tri čiernomorské štáty (Bulharsko, Rumunsko a Turecko) a len dva z nich sú aj členmi EÚ. V komisii nie sú zastúpené tri ďalšie čiernomorské štáty (Ukrajina, Rusko a Gruzínsko). Toto je často príčinou problémov pri zhromažďovaní údajov o stave zásob rýb a o situácii v oblasti životného prostredia. Okrem toho sa GFCM doteraz v dostatočnej miere nezaoberala s problematikou Čierneho mora, čo vyplýva z dokumentov z jednotlivých výročných schôdzí, v ktorých úplne chýbajú napríklad vedecké výskumy a projekty týkajúce sa tohto mora, ktoré je pre EÚ relatívne nové.</PARA><PARA>Plánuje Komisia iniciovať zriadenie orgánu pre Čierne more, ktorý by bol nezávislý od GFCM a ktorý by pozoroval stav zásob a ekosystém? </PARA><PARA>Pokiaľ ide o rybné hospodárstvo, plánuje Komisia v období, kým Čierne more patrí do právomoci GFCM, venovať mu väčšiu pozornosť?</PARA></CONTENT></QUEST>