<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000314">O-000314/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28120">Simon Busuttil</PERSON>, <PERSON ID="28397">Agustín Díaz de Mera García Consuegra</PERSON>, <PERSON ID="96707">Ágnes Hankiss</PERSON>, <PERSON ID="96806">Teresa Jiménez-Becerril Barrio</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000314">Vec: Spravodajstvo a prekazený pokus o atentát na veľvyslanca Saudskej Arábie v USA</OBJECT><CONTENT><PARA>Orgány USA zmarili pokus o atentát na veľvyslanca Saudskej Arábie v Spojených štátoch počas jeho návštevy, ktorý údajne zosnovali agenti iránskej vlády. Ak by bol atentát úspešný, spôsobil by veľký počet obetí a straty na životoch.</PARA><PARA>Minister spravodlivosti USA Eric Holder uviedol, že dôsledným a koordinovaným úsilím orgánov presadzovania práva a spravodajských agentúr bolo možné zabrániť tomuto atentátu skôr, ako bolo niekomu ublížené. Riaditeľ FBI Robert Mueller tiež uviedol, že vyšetrovanie vedúce k týmto obvineniam poukazuje na výzvy a zložitosť medzinárodných hrozieb a na skutočnosť, že dnes sa ľahšie spájajú spravodajské zdroje a zdroje presadzovania práva, ktoré sú potrebné na lepšie zisťovanie hrozieb a predchádzanie týmto hrozbám, a to bez ohľadu na ich pôvod.</PARA><PARA>Vzhľadom na významnú úlohu, ktorú zohralo zbieranie spravodajských informácií a koordinácia pri prekazení tohto pokusu o atentát a zachránení životov, môže Komisia:</PARA><PARA>- preskúmať výmenu najlepších postupov , pokiaľ ide o to, ako boli spravodajstvo a koordinácia použité v tomto prípade na boj proti terorizmu a záchranu životov?</PARA><PARA>- zistiť, či tieto najlepšie postupy môžu byť použité na zlepšenie a zdokonalenie nástrojov EÚ v boji proti terorizmu?</PARA></CONTENT></QUEST>