<QUEST><TI><TI-INTRO>ÚSTNA OTÁZKA <QREF QID="H-2010-0064">H-0064/10</QREF></TI-INTRO><TI-SESSION>pre hodinu otázok na schôdzi v marci 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96667">Alan Kelly</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0064">Vec: Občianska iniciatíva - jej sprístupnenie prostredníctvom internetu</OBJECT><CONTENT><PARA>Lisabonská zmluva zabezpečila právny štatút novému modelu participatívnej demokracie známej ako občianska iniciatíva. Bola by Komisia ochotná preskúmať možnosť, ako zabezpečiť dostupnosť občianskej iniciatívy prostredníctvom online média na účinné a jednoduché zbieranie podpisov?</PARA><PARA>Internet je v súčasnosti hlavným masovokomunikačným prostriedkom Európanov a je zvlášť účinným nástrojom participatívnej demokracie. Všetci sme boli svedkami kampaní politických iniciatív prostredníctvom fór MySpace a Facebook a toho, do akej miery sa do nich občania zapojili v snahe presadiť demokratické zmeny.</PARA><PARA>Vzhľadom na napredovanie informačných a komunikačných technológií by malo byť možné overovať podpisy poskytnuté prostredníctvom internetu a v prípade, ak by Komisia začlenila prvok internetu do občianskej iniciatívy, otvorila by cestu skutočnej, participatívnej demokracii, čo by uľahčilo a zlacnilo zbieranie podpisov a zjednodušilo diskusie v rámci európskej verejnej sféry.</PARA><PARA>Mohla by Komisia naznačiť, či si myslí, že to je možné, a to aj so zreteľom na právo tých, ktorí nepoužívajú internet, na účasť v občianskej iniciatíve prostredníctvom tradičných podpisov.</PARA></CONTENT></QUEST>