<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0041">O-0041/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="97230">Kristiina Ojuland</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0041">Vec: Prístup k otázke právneho štátu v rámci vzťahov medzi EÚ a Ruskom v energetickej oblasti</OBJECT><CONTENT><PARA>V roku 2008 sa začali rokovania o novej dohode medzi Európskou úniou a Ruskom. V auguste 2009 však Ruská federácia oficiálne oznámila EÚ, že nemá v úmysle stať sa zmluvnou stranou Zmluvy o energetickej charte (ECT), ani Protokolu o energetickej účinnosti a súvisiacich environmentálnych aspektoch (PEEREA). Rusko následne 18. októbra 2009 ukončilo dočasné uplatňovanie tejto zmluvy a protokolu. Investície, ktoré boli vložené do energetického odvetvia od roku 1994, keď Rusko podpísalo ECT, budú naďalej chránené ustanoveniami tejto zmluvy, a to ďalších 20 rokov. Vysoká miera ochrany poskytovaná zmluvou ECT sa však nebude vzťahovať na žiadne z nových zahraničných investícií uskutočnených po 18. októbri 2009.</PARA><PARA>V novembri 2009 rozhodcovský súd ad hoc, ktorý spadá pod Stály rozhodcovský súd so sídlom v Haagu, rozhodol vo veci z podnetu väčšiny akcionárov bývalej spoločnosti Yukos Oil, že ECT je pre Rusko záväzná, hoci ju Duma ešte neratifikovala. Toto rozhodnutie potvrdilo význam právne záväzných mechanizmov v energetickom odvetví, pretože akcionári spoločnosti Yukos z USA, na ktorých sa ECT nevzťahuje, tento nedávny verdikt využiť nemôžu.</PARA><PARA>V rámci súčasných rokovaní o novej dohode s Ruskom a vzhľadom na uvedený vývoj:</PARA><PARA><LIST TYPE="UL"><ITEM>Ako Komisia plánuje zabezpečiť solídny prístup k otázke právneho štátu v rámci vzťahov medzi EÚ a Ruskom v energetickej oblasti?</ITEM><ITEM>Bude sa Komisia snažiť o začlenenie do novej dohody právne záväzných ustanovení, ktoré budú mať rovnakú váhu ako ustanovenia ECT?</ITEM><ITEM>Akým spôsobom môže Komisia zabezpečiť transparentnosť a právnu istotu európskym spoločnostiam, ktoré od októbra 2009 investujú do energetického odvetvia v Rusku a pôsobia v ňom?</ITEM></LIST></PARA></CONTENT></QUEST>