<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0090">O-0090/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="96883">Eva Joly</PERSON> v mene <COMMITTEE COMMID="2857">Výboru pre rozvoj</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0090">Vec: Otázka zmeny klímy a rozvojových krajín v rámci Konferencie OSN o zmene klímy, ktorá sa bude konať v Kodani</OBJECT><CONTENT><PARA>Z hľadiska rozvoja treba zladiť dohodu o zmene klímy na obdobie po roku 2012 a súčasné rozvojové procesy na medzinárodnej úrovni (napríklad rozvojové ciele tisícročia) a vnútroštátnej úrovni. Aké konkrétne opatrenia plánuje Rada prijať, aby zabezpečila jasné prepojenie medzi programami na potláčanie chudoby a politikami a stratégiami v oblasti zmeny klímy v rozvojových krajinách?</PARA><PARA>Väčšina obmedzených zdrojov vyhradených na riešenie otázky zmeny klímy pochádza z rozpočtu na oficiálnu rozvojovú pomoc, čo vedie k odčerpávaniu prostriedkov určených na rozvojovú pomoc, a ohrozuje tak dosahovanie rozvojových cieľov tisícročia. Aké nové mechanizmy plánuje Rada vytvoriť s cieľom získať dodatočné zdroje na boj proti zmene klímy v rozvojových krajinách a zabezpečiť, aby sa Európsky rozvojový fond používal výhradne na rozvojovú pomoc? Aký percentuálny podiel odhadovaných príjmov zo systému Európskej únie na obchodovanie s emisiami je Rada ochotná uvoľniť na prispôsobenie sa zmene klímy v rozvojových krajinách? Aké mechanizmy sú najvhodnejšie na poskytovanie týchto zdrojov, ktoré by podporovali zodpovednosť prijímajúcich krajín? </PARA><PARA>Systém poskytovania finančných prostriedkov určených na prispôsobenie sa zmene klímy na európskej úrovni je veľmi rozdrobený, čo spôsobuje vážne problémy tým, ktorí sú za realizáciu financovania zodpovední. Plánuje Rada presadzovať koordináciu medzi jednotlivými nástrojmi financovania, ktoré existujú na európskej úrovni? Aké opatrenia sa majú prijať s cieľom zabezpečiť, aby sa Globálna aliancia proti zmene klímy (GCCA) stala organizáciou na zhromažďovanie informácií o prostriedkoch určených na prispôsobenie sa zmene klímy v rozvojových krajinách, čím by sa zabránilo vytváraniu ďalších bilaterálnych iniciatív EÚ? Bola by Rada ochotná podporiť v multilaterálnom rámci kodanskej konferencie zavedenie medzinárodnej dane z finančných transakcií podľa princípu tzv. Tobinovej dane, a prispieť tak k financovaniu tohto prispôsobenia sa?</PARA></CONTENT></QUEST>