<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000132">O-000132/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="28134">Eva-Britt Svensson</PERSON>, <PERSON ID="96748">Cornelis de Jong</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000132">Vec: Readmisná politika a monitorovanie</OBJECT><CONTENT><PARA>V Štokholmskom programe Rada vyzvala Komisiu, aby predložila hodnotenie readmisných dohôd EÚ a prebiehajúcich rokovaní. Dňa 23. februára 2011 Komisia predstavila oznámenie o hodnotení readmisných dohôd EÚ a o budúcej stratégii v tejto oblasti. Rada má prijať závery týkajúce sa tohto oznámenia na svojom zasadnutí v júni 2011.</PARA><PARA>Readmisné dohody boli predmetom kritiky, najmä zo strany občianskej spoločnosti, subjektov pôsobiacich v oblasti ľudských práv a Európskeho parlamentu, pre nedodržiavanie ľudských práv spätne prijatých osôb. Zásada <I>nenavracania</I> tvorí základný kameň medzinárodného práva v oblasti ľudských práv a musí sa rešpektovať. Počas rokov, ktoré nasledovali po útoku z 11. septembra 2001, však členské štáty EÚ túto zásadu v plnom rozsahu nedodržiavali. Ako upozornila Komisia, úplné údaje o readmisii nie sú k dispozícii a neexistuje mechanizmus na sledovanie toho, čo sa následne deje so spätne prijatými osobami.</PARA><PARA>Zdá sa, že vo všeobecnosti treba prehodnotiť readmisnú politiku EÚ, aby sa napravili jej nedostatky.</PARA><PARA>– Predloží Rada v júni revidovanú readmisnú politiku?</PARA><PARA>– Bude sa Rada riadiť odporúčaniami Komisie č. 10 – 15 a posilní záruky ľudských práv v readmisných dohodách, najmä čo sa týka sledovania situácie spätne prijatých osôb a doložky o pozastavení v prípade porušenia základných práv?</PARA><PARA>– Bude Rada požadovať, aby sa zhromažďovalo väčšie množstvo štatistík a údajov, predovšetkým o spracúvaní žiadostí spätne prijatých osôb o azyl, s cieľom vytvoriť užitočný základ na posúdenie plnenia readmisných dohôd?</PARA><PARA>– Zabezpečí Rada, aby readmisná politika bola transparentná a verejnosť mala prístup k dvojstranným protokolom o plnení dohôd?</PARA><PARA>– Ako Rada zamýšľa reagovať na ďalšie odporúčania Komisie, najmä vzhľadom na posúdenie konkrétnej potreby ustanovení o štátnych príslušníkoch tretích krajín?</PARA></CONTENT></QUEST>