<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000068">O-000068/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="2307">Hubert Pirker</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000068">Vec: Harmonizácia povinnej výbavy osobných motorových vozidiel</OBJECT><CONTENT><PARA>V rámci vytvárania jednotného európskeho dopravného priestoru, v ktorom je cezhraničný styk bežným javom, platí v prípade povinnej výbavy osobných motorových vozidiel ešte stále 27 rôznych vnútroštátnych právnych predpisov.</PARA><PARA>V jednotlivých členských štátoch platí iná povinná výbava, ktorej súčasťou je napr. reflexná vesta, autolekárnička, resuscitačná maska, náhradné žiarovky, hasiaci prístroj, lapače nečistôt na zadné kolesá, zaisťovacie kliny pod kolesá atď. Ak chýba predpísané vybavenie, v niektorých členských štátoch hrozia veľmi vysoké pokuty. Pre cestujúcich v rámci cezhraničného styku to predstavuje veľkú právnu neistotu a zároveň nepríjemnosti.</PARA><PARA>Harmonizácia súčasného povinného vybavenia predmetmi, ktoré súvisia s bezpečnou dopravou, v zmysle minimálnych štandardov by preto bola dôležitým prínosom k bezpečnosti, a najmä právnej istote v cestnej doprave v záujme šoférov osobných vozidiel v Európe.</PARA><PARA>1.  Aké opatrenia doteraz Komisia prijala, aby sa znížila právna neistota cezhraničných cestujúcich osobných vozidiel, ktorá vyplýva z rôznych predpisov? Aké informačné kampane sa doteraz uskutočnili, resp. aké sa plánujú na najbližšie obdobie?</PARA><PARA>2.  Uskutočnila už Komisia hodnotenie týkajúce sa celej EÚ a posúdenie súčasných právnych predpisov? Ak áno, aké dôsledky z toho vyvodí?</PARA><PARA>3.  Je Komisia pripravená predložiť konkrétny legislatívny návrh na harmonizáciu povinnej výbavy ešte v rámci pracovného programu na rok 2012? </PARA><PARA>4.  Uskutoční Komisia v prípade harmonizácie povinnej výbavy konzultácie s organizáciami motoristov?</PARA></CONTENT></QUEST>