<s:Motion s:lg="SK" s:type="RE" xmlns:s="http://www.europarl.europa.eu/Sipade"><s:Cover><s:Date>14.6.2010</s:Date><s:Ref>B7-0389/2010</s:Ref><s:Blk-Title-Cover><s:Title-Type>NÁVRH UZNESENIA</s:Title-Type><s:Title-NextTo><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">predložený na základe vyhlásenia podpredsedníčky Komisie / vysokej predstaviteľky Únie pre zahraničné veci a bezpečnostnú politiku</p>
</s:Title-NextTo><s:Title-Recueil><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">v súlade s článkom 110 ods. 2 rokovacieho poriadku</p>
</s:Title-Recueil><s:Title><p s:margin-bottom="24pt" s:margin-left="70.9pt" s:margin-right="0pt" s:margin-top="0pt">o izraelskej vojenskej operácii proti humanitárnej flotile a o blokáde Gazy</p>
</s:Title><s:Blk-Author><p s:margin-bottom="0pt" s:margin-left="70.9pt" s:margin-right="0pt" s:margin-top="0pt"><span s:font-weight="bold"><s:Author s:id="28514">Kyriacos Triantaphyllides</s:Author>, <s:Author s:id="96735">Patrick Le Hyaric</s:Author>, <s:Author s:id="28407">Willy Meyer</s:Author>, <s:Author s:id="96820">Marisa Matias</s:Author>, <s:Author s:id="28134">Eva-Britt Svensson</s:Author>, <s:Author s:id="26851">Nikolaos Chountis</s:Author>, <s:Author s:id="4466">Ilda Figueiredo</s:Author> </span></p>
</s:Blk-Author><s:Body s:type="POL-GROUP" s:id="2950"><p s:margin-bottom="0pt" s:margin-left="70.9pt" s:margin-right="0pt" s:margin-top="0pt">v mene skupiny GUE/NGL</p>
</s:Body>
</s:Blk-Title-Cover><s:Num-PE>PE441.971v01-00</s:Num-PE></s:Cover><s:Section><s:Ref>B7&#8209;0389/2010</s:Ref><s:Title-Section><p s:margin-bottom="36pt" s:margin-left="0pt" s:margin-right="0pt" s:margin-top="0pt"><span s:font-weight="bold">Uznesenie Európskeho parlamentu o izraelskej vojenskej operácii proti humanitárnej flotile a o blokáde Gazy</span></p>
</s:Title-Section><p s:margin-bottom="12pt" s:margin-left="0pt" s:margin-right="0pt" s:margin-top="0pt"><span s:font-style="italic">Európsky parlament</span>,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na Chartu OSN,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na rezolúcie OSN o Blízkom východe,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na Dohovor OSN o morskom práve (UNCLOS),</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na Všeobecnú deklaráciu ľudských práv z roku 1948,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na Ženevský dohovor z roku 1949,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na predchádzajúce vyhlásenia blízkovýchodného Kvarteta, najmä vyhlásenia z 19. marca 2010, ktorými sa opätovne potvrdzujú základné zásady stanovené v Trieste 26. júna 2009, a vyhlásenia z 11. mája 2010 o obnovení nepriamych rokovaní medzi izraelskou a palestínskou stranou,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na rezolúcie Bezpečnostnej rady OSN č. 1860 z 8. januára 2009 (S/RES/1860(2009) a č. 1850 zo 16. decembra 2008 (S/RES/1850(2008),</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na vyhlásenie vysokej predstaviteľky / podpredsedníčky Komisie Catherine Ashtonovej v mene EÚ o izraelskej vojenskej operácii proti flotile z 31. mája 2010,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na vyhlásenie predsedu Bezpečnostnej rady Organizácie spojených národov (S/9940) z 31. mája 2010,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na vyhlásenie generálneho tajomníka OSN Pan Ki-muna z 1. júna, </p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na rezolúciu prijatú Radou pre ľudské práva OSN o vážnych útokoch izraelských ozbrojených síl na konvoj lodí s humanitárnou pomocou z 2. júna 2010, </p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na rezolúciu, ktorú prijalo Valné zhromaždenie WHO 18. mája 2010,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na správu Svetového potravinového programu a Organizácie OSN pre výživu a poľnohospodárstvo (FAO) o situácii v Gaze vydanú v novembri 2009,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na Goldstonovu správu s názvom Ľudské práva v Palestíne a na iných okupovaných arabských územiach: Správa vyšetrovacej misie OSN o konflikte v Gaze, </p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na závery Rady o mierovom procese na Blízkom východe prijaté 8. decembra 2009,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na asociačnú dohodu medzi EÚ a Izraelom, najmä na jej článok 2, </p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na článok 110 ods. 2 rokovacieho poriadku,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">A. keďže následkom izraelskej nelegálnej vojenskej operácie v medzinárodných vodách 31. mája 2010 proti flotile s humanitárnou pomocou smerujúcou do Gazy je smrť deviatich civilistov a 38 zranených,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">B.  keďže Izrael týmto činom jasne porušil medzinárodné právo,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">C. keďže izraelská vláda zadržala a uväznila posádku a pasažierov z týchto lodí a prepustila ich až 1. júna a keďže sa v tejto súvislosti vyskytli obvinenia zo zlého zaobchádzania,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">D. keďže Rada OSN pre ľudské práva 2. júna rozhodla vyslať nezávislú misiu, ktorej úlohou bude vyšetriť izraelský útok na flotilu s humanitárnou pomocou,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">E.  keďže Izrael odmieta nezávislé medzinárodné vyšetrovanie tohto útoku na flotilu s humanitárnou pomocou,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">F.  keďže hraničné prechody do a z Gazy  sú od júna 2007 zatvorené a blokáda pohybu osôb a tovaru zvýšila chudobu, paralyzovala rekonštrukciu a zdecimovala hospodárstvo v pásme Gazy, </p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">G. keďže podľa predchádzajúcich vyhlásení orgánov OSN predstavuje blokáda pásma Gazy, z ktorého sa stalo „väzenie pod holým nebom“, kolektívny trest, ktorý je porušením medzinárodného humanitárneho práva,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">H. keďže barónka Ashtonová označuje humanitárnu situáciu v Gaze za zdroj veľkého znepokojenia a vyhlasuje, že EÚ neakceptuje pretrvávajúcu politiku izolácie, a vyzýva na trvalé a bezpodmienečné otvorenie prechodov na zabezpečenie toku humanitárnej pomoci, obchodného tovaru a osôb z a do Gazy,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">I.   keďže blokáda pásma Gazy pokračuje, čo bráni medzinárodnému úsiliu v pomoci s obnovou Gazy vrátane projektov infraštruktúry financovaných z EÚ, ktoré boli zničené izraelskou armádou; keďže humanitárna situácia sa jeden rok po vojne rovná humanitárnej katastrofe,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">J.   keďže medzinárodné spoločenstvo neprijalo potrebné opatrenia s cieľom vyvinúť nátlak na Izrael, aby ukončil obliehanie Gazy, čo sa rovná beztrestnosti,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">K. keďže 27. decembra 2008 Izrael začal veľkú vojenskú ofenzívu proti palestínskemu obyvateľstvu v Gaze, ktorá trvala do 18. januára 2009, a za ciele si vybral aj civilných obyvateľov a časti civilnej infraštruktúry, vrátane projektov financovaných EÚ, keďže toto nebolo prvýkrát, keď sa Izrael dopustil porušovania medzinárodného práva v oblasti ľudských práv a medzinárodného humanitárneho práva proti palestínskemu národu; zahynulo viac než 1400 Palestínčanov a 13 Izraelčanov a ofenzíva viedla k výraznému zničeniu civilnej infraštruktúry, </p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">L.  keďže 29. septembra 2009 vedúci vyšetrovacej misie OSN o konflikte v Gaze Justice Richard Goldstone predložil Rade pre ľudské práva správu z tejto misie, v ktorej sa konštatovalo, že Izrael sa v Gaze dopustil porušení medzinárodného práva v oblasti ľudských práv a medzinárodného humanitárneho práva a nedodržal svoje záväzky vyplývajúce zo štvrtého Ženevského dohovoru, dopustil sa skutkov, ktoré sa rovnajú zločinom a ktorými by sa mal zaoberať Medzinárodný trestný súd,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">M. keďže Izrael okupuje palestínske územia od roku 1967; keďže podľa IV. Ženevského dohovoru je Izrael zodpovedný za humanitárnu ochranu všetkého civilného obyvateľstva, ktoré okupuje,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">N. keďže štát Izrael je povinný ukončiť porušovania medzinárodného práva (podľa rozhodnutia Medzinárodného súdneho dvora),</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">O. keďže v článku 2 asociačnej dohody medzi EÚ a Izraelom sa jasne stanovuje, že: „Vzťahy medzi zmluvnými stranami ako aj všetky ustanovenia samotnej dohody sa zakladajú na rešpektovaní princípov demokracie a základných ľudských práv, ktorým sa riadia ich domáce a medzinárodné politiky a ktoré tvoria základný prvok tejto dohody“,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">P.  keďže 80 % obyvateľstva Gazy je závislých od potravinovej pomoci, viac ako 60 % žije v potravinovej neistote, nezamestnanosť dosahuje okolo 50 % a životné podmienky sa výrazne zhoršili,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">Q. keďže počas prvých troch mesiacov tohto roku sa do Gazy dostalo len 3600 nákladných automobilov s potravinovou pomocou v porovnaní s 36 000 počas prvých troch mesiacov roku 2007 a keďže do Gazy je povolené dovážať len 81 typov výrobkov, pričom agentúra OSN na pomoc a prácu v prospech palestínskych utečencov na Blízkom východe (UNWRA) odhaduje, že na splnenie základných humanitárnych potrieb je potrebných 6000 typov výrobkov,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">R.  keďže palestínske územia sú najväčším príjemcom finančných prostriedkov EÚ spomedzi tretích krajín a táto pomoc zohráva významnú úlohu v pokuse zabrániť humanitárnej katastrofe v pásme Gazy; keďže EÚ naďalej poskytuje, aj prostredníctvom agentúry UNWRA, základnú humanitárnu pomoc v pásme Gazy,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">S.  keďže riešenie v podobe dvoch štátov je naďalej základným predpokladom trvalého mieru medzi Izraelčanmi a Palestínčanmi; keďže nepriame rokovania môžu viesť k obnoveniu priamych mierových rokovaní s cieľom vytvoriť palestínsky štát, ktorý bude existovať v mieri a bezpečnosti vedľa štátu Izrael,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">1.  rázne odsudzuje izraelský útok na flotilu s humanitárnou pomocou v medzinárodných vodách, krok, ktorý predstavuje porušenie medzinárodného práva;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">2.  vyjadruje úprimnú sústrasť a účasť rodinám a priateľom obetí tohto brutálneho útoku;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">3.  vyzýva na urýchlené medzinárodné a nestranné vyšetrovanie tohto útoku a nástojí na tom, aby sa dodržiavali zásady zodpovednosti a naliehavo vyzýva členské štáty EÚ, aby vykonali opatrenia na zabezpečenie prijatia všetkých príslušných krokov na to, aby táto požiadavka bola splnená; </p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">4.  žiada, aby Izrael ihneď uvoľnil nelegálnu blokádu Gazy a vyzýva všetky členské štáty, aby sa naň s touto požiadavkou obrátili;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">5.  žiada o pozastavenie uplatňovania asociačnej dohody medzi EÚ a Izraelom vzhľadom na neustále porušovanie ľudských práv Palestínčanov a násilie na nich páchané Izraelom; a opätovne potvrdzuje svoje stanovisko k akémukoľvek prehlbovaniu vzťahov medzi EÚ a Izraelom; </p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">6.  naliehavo vyzýva členské štáty EÚ, aby prijali opatrenia na zabezpečenie udržateľného otvorenia všetkých hraničných prechodov do Gazy a z Gazy vrátane prístavu v Gaze na umožnenie neprerušeného prísunu humanitárneho a obchodného tovaru, ktorý je potrebný na obnovu a pre samostatné hospodárstvo, ako aj na zabezpečenie prísunu peňažných prostriedkov a neobmedzeného pohybu osôb; </p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">7.  vyjadruje uznanie práci, ktorú vykonáva UNRWA a uvedomujúc si nedostatok financií, ktorému bude čeliť do konca tohto roku, vyzýva medzinárodné spoločenstvo darcov, aby dodržalo svoje prijaté záväzky a aby ďalej zvýšilo svoje príspevky;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">8.  víta nedávne dočasné otvorenie prechodu Rafah egyptskými úradmi; </p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">9.  odsudzuje ničenie infraštruktúry v Gaze, ktorého sa dopustila izraelská armáda, a to najmä infraštruktúry zabezpečujúcej potraviny a dodávky, zdravotníctvo a vzdelávanie vrátane infraštruktúry financovanej z EÚ; žiada o opravu a kompenzáciu za takéto zámerné ničenie;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">10. vyzýva Izrael, aby rešpektoval medzinárodné právo a aby vykonával a dodržiaval v plnej miere rezolúcie OSN 338, 194, 242, a vyzýva medzinárodné spoločenstvo, aby prestalo tolerovať beztrestnosť Izraela;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">11. vyzýva Hamas, aby zohľadnil príslušné závery Goldstonovej správy, plnil si svoje povinnosti a zapájal sa do inkluzívneho politického dialógu;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">12. vyjadruje podporu nepriamym rokovaniam medzi Izraelom a Palestínskou samosprávou a zdôrazňuje potrebu ich pokračovania s cieľom obnoviť priame rokovania; </p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">13. vyzýva Izrael, aby pozastavil všetku činnosť súvisiacu so zakladaním osád a budovaním múru s cieľom uľahčiť nepriame rokovania;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">14. vyzýva na prepustenie palestínskych väzňov a izraelského seržanta Gilada Šalita, ktoré by mohli uvoľniť napätie;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">15.  vyzýva Izrael, aby prestal politicky prenasledovať arabských poslancov izraelského Knesetu a aby plne ochraňoval ich práva zvolených zástupcov; osobitne zdôrazňuje nedávny prípad vyhrážania sa poslankyni Knesetu Hanin Zuabiovej potom, čo bola súčasťou flotily smerujúcej do Gazy;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">16. vyzýva príslušné členské štáty EÚ, aby zastavili vývoz akýchkoľvek zbraní do Izraela;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">17. vyzýva príslušné členské štáty EÚ, aby zastavili akúkoľvek vojenskú spoluprácu s Izraelom;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">18. vyjadruje svoju podporu mierotvorným silám v Izraeli, ktoré sa snažia o ukončenie presadzovania vojenskej politiky Izraela a o mierové riešenie sporu;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">19. poveruje svojho predsedu, aby toto uznesenie postúpil Rade a Komisii, vládam a parlamentom členských štátov, izraelskej vláde a prezidentovi a Knesetu, prezidentovi Palestínskej samosprávy a jej vláde a Palestínskej legislatívnej rade.</p>
</s:Section></s:Motion>