<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0063">O-0063/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1191">Doris Pack</PERSON>, v mene skupiny <GRPOL GRPOLID="1102">PPE-DE</GRPOL>, <PERSON ID="28236">Gisela Kallenbach</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="2295">Hannes Swoboda</PERSON>, v mene skupiny <GRPOL GRPOLID="1103">PSE</GRPOL>, <PERSON ID="4508">Erik Meijer</PERSON>, <PERSON ID="28411">Ignasi Guardans Cambó</PERSON>, <PERSON ID="23691">Jelko Kacin</PERSON> a <PERSON ID="28262">Henrik Lax</PERSON></TI-AUTHOR><TI-DEST>Rade</TI-DEST></TI><OBJECT OBJID="OBJ0063">Vec: Vízová politika voči krajinám západného Balkánu</OBJECT><CONTENT><PARA>Tri roky po prijatí Solúnskeho programu v júni 2003 sú výsledky, ktoré dosiahla EÚ v oblasti vízovej politiky voči krajinám západného Balkánu, stále nedostatočné. Členské štáty EÚ uplatňujú voči týmto krajinám rôzne vízové režimy a vo všeobecnosti sa zaviedli významné obmedzenia. To vážne bráni sociálnej a hospodárskej výmene a rozvoju regiónu a znižuje počet príležitosti v mnohých oblastiach od vzdelávania po obchod, od regionálnej spolupráce po zamestnanosť. Účinnosť reštriktívneho režimu v boji proti organizovanému zločinu je otázna. Zločinci už nanešťastie využívajú výhody bezvízového voľného pohybu a miera zločinnosti v niektorých členských krajinách EÚ je vyššia ako v niektorých krajinách západného Balkánu. Krajiny západného Balkánu boli ubezpečené o tom, že majú európsku perspektívu, napríklad EÚ pri rozličných príležitostiach otvorene vyhlásila, že smerujú k európskej integrácii a v náležitom čase k plnému členstvu v EÚ.</PARA><PARA>Solúnsky program obohatil stabilizačný proces a proces pridruženia o prvky prevzaté zo skúsenosti s novými krajinami, ktoré pristúpili k EÚ v roku 2004, ako je napríklad otvorenie programov EÚ a politický dialóg.</PARA><PARA>Po Solúnskom programe predložila Európska komisia návrhy na konkrétny postup tohto posilneného zbližovania a koncom januára predložila návrhy na zlepšenie komunikácie, ktoré zahŕňajú návrhy na prijatie právnych predpisov EÚ týkajúcich sa zjednodušenia vízových formalít pre krajiny západného Balkánu. Na ministerskej konferencii o vnútornej bezpečnosti EÚ vo Viedni začiatkom mája zazneli dôležité vyhlásenia komisára Frattiniho, ale doteraz ostalo len pri slovách. Takýto postup je kontraproduktívny a odporuje politike EÚ.</PARA><PARA>Môže Rada podniknúť konkrétne kroky na zlepšenie tejto situácie?</PARA><PARA>Aké medzivládne opatrenia na spoluprácu by Rada mohla prijať ako prechodné kroky, ktoré by uľahčili transpozície už schválených smerníc EÚ do národných legislatív a prijatie novej legislatívy EÚ (smerníc) o vízach pre krajiny západného Balkánu, na zjednodušenie voľného pohybu študentov, politikov a obchodníkov v prvom rade a v krátkom čase všetkých občanov?</PARA><PARA>Požiada Rada členské štáty, aby sa dohodli na predčasnom uplatňovaní niektorých z týchto opatrení?</PARA></CONTENT></QUEST>