<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0132">O-0132/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="1394">Bill Newton Dunn</PERSON> a <PERSON ID="38613">Metin Kazak</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="28155">Edit Herczog</PERSON>, v mene skupiny <GRPOL GRPOLID="2949">S&amp;D</GRPOL>, <PERSON ID="28223">Andreas Schwab</PERSON>, <PERSON ID="28219">Daniel Caspary</PERSON>, <PERSON ID="28572">Georgios Papastamkos</PERSON>, <PERSON ID="4345">Tokia Saïfi</PERSON> a <PERSON ID="1073">Cristiana Muscardini</PERSON>, v mene skupiny <GRPOL GRPOLID="2948">PPE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0132">Vec: Kontrola nezákonného obchodovania na vnútorných a vonkajších hraniciach EÚ</OBJECT><CONTENT><PARA>V septembri začalo svoju činnosť Fórum Európskeho parlamentu na boj proti pašeráctvu, falšovaniu a organizovanému zločinu. Fórum je orgánom viacerých strán a zainteresovaných subjektov a jeho cieľom je upriamiť pozornosť na hrozbu, ktorú znamená pašeráctvo, falšovanie a pirátstvo pre zdravie, bezpečnosť a hospodársku prosperitu občanov Európy, a podporiť prácu Európskej komisie a Európskeho strediska pre monitorovanie falšovania a pirátstva.</PARA><PARA>Pašovaný tovar, ktorý colníci skonfiškovali na vonkajších hraniciach EÚ, svedčí o tom, že preprava pašovaného tovaru stále rastie. Tento tovar znamená skutočné riziko pre spotrebiteľov – sú to napr. lieky, hračky, mechanické a elektrické zariadenia a spotrebný tovar s rýchlym obratom.</PARA><PARA>Nezákonný obchod s tovarom podliehajúcim spotrebnej dani, ako je alkohol a tabak, ktorý sa buď dováža do EÚ, alebo sa s ním nezákonne obchoduje vnútri EÚ, predstavuje obrovský problém. Jeho rozsah sa líši podľa jednotlivých obchodných odvetví.</PARA><PARA>Takéto obchodovanie znamená rastúce nebezpečenstvo pre verejné zdravie a pracovné miesta poctivých občanov a členské štáty pripravuje o miliardy eur na príjme z daní. Aké konkrétne opatrenia navrhuje Rada na primeranú kontrolu ilegálneho obchodu cez vnútorné a vonkajšie hranice EÚ?</PARA></CONTENT></QUEST>