<imp:content xmlns:imp="http://APIE.imp">

<imp:doc imp:orderNum="SK">
<InfopressAngleDeVue language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Interview s europoslankyňou Monikou FLAŠÍKOVOU-BEŇOVOU</Title><Topic>Inštitúcie</Topic><Country>Slovensko</Country><PublicationDate>2007-06-18 - 20:08</PublicationDate><Photography href="20070618PHT08010" title="Slovenská europoslankyňa Monika FLAŠÍKOVÁ-BEŇOVÁ" alt="Slovenská europoslankyňa Monika FLAŠÍKOVÁ-BEŇOVÁ" ext="jpg" width="639" height="898">Slovenská europoslankyňa Monika FLAŠÍKOVÁ-BEŇOVÁ</Photography><Chapo>

Tlačové oddelenie EP bude na týchto stránkach postupne prinášať interview so slovenskými europoslancami. Tentokrát na naše otázky odpovedala slovenská europoslankyňa Monika FLAŠÍKOVÁ-BEŇOVÁ, členka Socialistickej skupiny v Európskom parlamente (PES).

</Chapo><Content><xhtml:div>

<xhtml:div align="justify"><xhtml:strong>V Európskom parlamente pôsobíte ako poslankyňa už vyše dvoch rokov. Čo bolo dosiaľ pre Vás najväčšou výzvou?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Boli to určite zahranično – politické témy, najmä otázky Transatlantických vzťahov, vzťahy EÚ – Rusko, situácia na Blízkom východe, jadrová politika Iránu a iné. Samozrejme za veľkú výzvu považujem aj otázky budúceho fungovania EÚ, najmä po krachu projektu Ústavy pre Európu. Z pohľadu Slovenky boli pre mňa dôležité aj témy Schengenu či využívania prechodných období vo vzťahu k voľnému pohybu pracovných síl na trhoch členských štátov EÚ.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Na čo by sa podľa Vás mal Európsky parlament viac sústrediť, na čo by mal klásť väčší dôraz, aj v slovenskom kontexte?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V budúcnosti by som privítala najmä rozšírenie kompetencií EP napríklad vytvorením možnosti legislatívnej iniciatívy priamo na pôde EP a tiež užšiu a najmä aktívnejšiu a dynamickejšiu spoluprácu s národnými parlamentmi. Mali by sme byť tiež aktívnejší a jednoznačnejší v otázkach SZBP a v otázke dodržiavania ľudských práv a občianskych slobôd.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Niektorí tvrdia, že hlas Slovenska v tak veľkom Európskom parlamente je zanedbateľný. Kde ste sa vy zasadili za to, aby zaznel aj slovenský hlas?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V žiadnom prípade nezdieľam tento názor. Hlas Slovenska je rovnako silný, ako hlas porovnateľných štátov. A práve konkrétne v otázkach Schengenu a prechodných opatrení vo vzťahu k voľnému pohybu pracovných síl bola naša spoločná iniciatíva s poslancami z ČR veľmi významná a nápomocná.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Zmenil sa podľa Vás Európsky parlament aj pod vplyvom rozšírenia? Ako?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Určite áno. Môj názor je taký, že každým novým rozšírením sa jednotlivé inštitúcie a aj celá Únia istým spôsobom menia. Je to obohacujúce nielen z pohľadu kultúrneho, ale aj možno paradoxne z pohľadu dynamiky. Nové členské štáty, vychádzajúce z iných, najmä ekonomických a hospodárskych pomerov a zároveň aj skúseností s reformnými procesmi sú pre Úniu prínosom.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Súčasťou Vašej náročnej práce je aj udržiavanie kontaktov so svojimi voličmi  -slovenskými občanmi. Môžu sa vaši voliči obrátiť priamo na Vás? Máte na nich vyhradené nejaké "poslanecké dni" ?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Pôsobím aj v regionálnej politike, som podpredsedníčkou regionálneho parlamentu a tak je môj kontakt so spoluobčanmi veľmi aktívny a blízky. Je však pravdou, že občania si kompetencie inštitúcií a organizácii dosť často zamieňajú, a preto sa stáva, že sa na mňa obracajú so žiadosťami, ktoré sa týkajú skôr ESD alebo národných inštitúcií. Snažím sa im však vychádzať v ústrety a pomôcť aspoň radou, kam majú svoju žiadosť smerovať. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Z prieskumu Eurobarometra vyplýva, že až 71 percent Slovákov dôveruje Európskemu parlamentu, ktorý tak v dôveryhodnosti predbehol nielen Európsku komisiu, ale aj slovenské inštitúcie. A to aj napriek pomerne nízkej informovanosti o EP. Čím to podľa Vás je?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">EP je vnímaný, podobne ako jeho poslankyne a poslanci, nekonfliktne. Na rozdiel od domácej politickej scény a inštitúcií nie sú EP a jeho reprezentanti spájaní s korupciou, škandálmi, hrubosťou, vulgárnosťami či inými podobnými javmi. Aj preto sa pravdepodobne teší u našich občanov takej vysokej popularite a pozitívnemu hodnoteniu.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Ako sa dá viac priblížiť Európsky parlament občanom?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">To je komplikovaná otázka. Domáce média nevytvárajú, žiaľ, veľký priestor na prezentáciu aktivít a názorov, či tém z práce EP. Majú zrejme pocit, že ide o témy príliš komplikované a vzdialené bežnému životu obyvateľov Slovenska. Ale nie je to tak. Parlament spolurozhoduje o smerniciach a normách, ktoré sú po ich prijatí záväzné aj vo vzťahu k našej krajine a ľuďom. Okrem toho témy, týkajúce sa napríklad životného prostredia, jeho ochrany, sú témami, ktoré treba oveľa intenzívnejšie dostávať do povedomia našich ľudí a samozrejme, je to aj veľmi dobrý spôsob, ako získavať ľudí, ich záujem, angažovanosť a mieru spoluzodpovednosti za naše rozhodnutia. Ja sama by som to veľmi privítala.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070509IPR06507</ns1:ID></REF><Knowmore text-before="more"><Link href="/news/expert/angles_de_vue_page/default/default_sk.htm" title="tu">Prehľad interview s ďalšími slovenskými europoslancami</Link></Knowmore></InfopressAngleDeVue>
</imp:doc>
<imp:links imp:orderNum="SK">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20070618PHT08010.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/news/expert/angles_de_vue_page/default/default_sk.htm</URL>
</LINK>
</imp:links><imp:assoc imp:orderNum="SK">
<ASSOCIATION NAME="DTD">-//EP//DTD IM-PRESS 20050901 AVI DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 AVI DOC XML V0//EN</ASSOCIATION>
</imp:assoc>
</imp:content>