<QUEST VERSION="2"><TI><TI-INTRO>Otázka na hodinu otázok <QREF QID="H-2011-000098">H-000098/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: marca 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000098">Vec: Cvičenia bojovej skupiny</OBJECT><CONTENT><PARA>V dňoch 3. a 4. februára 2011 uskutočnili grécke ozbrojené jednotky v Argyroupoli Kilkis pod velením 71. leteckej brigády v rámci bojových skupín EÚ cvičenie nazvané Kallimachos slúžiace na zásahy proti demonštráciám. Vojaci, ktorí predstavovali demonštrantov, niesli transparenty s nápisom „Go home, we want peace“ (Choďte domov, chceme mier) a kričali „Freedom“ (Sloboda), z čoho možno vyvodiť, že pri tomto cvičení išlo o potlačenie pokojnej a antiimperialistickej demonštrácie. Toto cvičenie je súčasťou výcviku na prípravu bojových skupín EÚ a jednotiek NATO na zásahy proti protestom ľudu a je založené na prioritách novej doktríny NATO a SZBP. Pri tomto a podobných predchádzajúcich cvičeniach bolo zrejmé zameranie na ľud Grécka a iných krajín.</PARA><PARA>Odsudzuje Rada tieto cvičenia slúžiace na zásahy proti protestom ľudu a ich potláčanie? Kedy má v úmysle zrušiť bojové skupiny EÚ a operácie EÚ mimo Európy?</PARA></CONTENT></QUEST>