<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2008-0123">O-0123/08</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="1952">Jan Marinus Wiersma</PERSON>, <PERSON ID="28279">Justas Vincas Paleckis</PERSON> a <PERSON ID="33990">Adrian Severin</PERSON>, v mene skupiny <GRPOL GRPOLID="1103">PSE</GRPOL>, <PERSON ID="23782">Jacek Protasiewicz</PERSON></TI-AUTHOR><TI-DEST>Komisii</TI-DEST></TI><OBJECT OBJID="OBJ0123">Vec: Prístup EÚ k Bielorusku - vstupné víza</OBJECT><CONTENT><PARA>Po parlamentných voľbách v Bielorusku z 29. septembra 2008 pozvala trojka EÚ bieloruského ministra zahraničných vecí Sergeja Martinova na stretnutie v rámci zasadania Rady GAERC v Luxemburgu dňa 13. októbra, na ktorom bolo rozhodnuté o dočasnom pozastavení vízových obmedzení pre bieloruských predstaviteľov na šesť mesiacov s cieľom podporiť dialóg s bieloruskou vládou.</PARA><PARA>Európsky parlament vo svojom uznesení <ANCHOR ID="1" FAMILY="TA" TYPE="P6-TA" YEAR="2008" NUMBER="0470">P6_TA(2008)0470</ANCHOR> z 9. októbra 2008 naznačil, že by mohol podporiť toto rozhodnutie a iné iniciatívy Rady a Komisie zamerané na posilnenie vzťahov s Bieloruskom ako súčasť prístupu založeného na prísnej podmienke pozitívneho vývoja. Parlament tiež vyzval bieloruské orgány, aby odstránili prekážky v udeľovaní bieloruských víz poslancom EP.</PARA><PARA>1. Môže Komisia uviesť, aké iniciatívy na posilnenie dialógu s Bieloruskom prijala od 13. októbra, a ak áno, k akým konkrétnym výsledkom viedli?</PARA><PARA>2. Stanovila Komisia explicitné podmienky pre možné predĺženie pozastavenia vízových obmedzení, napríklad novelu zákona o masmédiách, ktorú vo svojom uznesení navrhol Európsky parlament? Má Komisia v úmysle, že popri dialógu s orgánmi plne zapojí aj demokratickú opozíciu?</PARA><PARA>3. Je si Komisia vedomá toho, že v rozpore s vyhláseniami bieloruského veľvyslanectva v Bruseli sú žiadosti poslancov EP o bieloruské víza stále zamietané? Súhlasí Komisia s tým, že zrušenie vízových obmedzení pre bieloruských predstaviteľov by malo byť opätované záväzkom bieloruskej vlády, že zákonodarcom EÚ umožní plný prístup na svoje územie a tiež im umožní slobodne sa stretávať s občianskymi a politickými skupinami? Je Komisia pripravená nastoliť túto otázku v rámci dialógu s bieloruskými orgánmi?</PARA><PARA>4. Je si Komisia vedomá toho, že bieloruská vláda bohužiaľ naďalej obmedzuje detské prázdninové programy pre obete havárie v Černobyle? Prijala Komisia opatrenia voči bieloruským orgánom s cieľom ukončiť tieto obštrukcie?</PARA></CONTENT></QUEST>