<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000014">O-000014/2012</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1985">Pervenche Berès</PERSON>, <PERSON ID="28116">Marian Harkin</PERSON><BRK/>v mene <COMMITTEE COMMID="2863">Výboru pre zamestnanosť a sociálne veci</COMMITTEE></TI-AUTHOR></TI><OBJECT OBJID="OBJ000014">Vec: Krízová výnimka týkajúca sa Európskeho fondu na prispôsobenie sa globalizácii (EGF)</OBJECT><CONTENT><PARA>Európsky parlament podporil návrh Komisie o predĺžení platnosti krízovej výnimky týkajúcej sa Európskeho fondu na prispôsobenie sa globalizácii (EGF), ktorá bola zavedená v roku 2009 ako súčasť plánu obnovy. EGF sa ukázal byť užitočným nástrojom pri zmierňovaní dôsledkov hospodárskej krízy a predchádzaní sociálnym katastrofám na miestnej úrovni, pričom zabezpečil podporu pre odbornú prípravu a rekvalifikáciu pracovníkov s cieľom znovu ich začleniť do pracovného trhu za zložitých pracovných podmienok. Výnimka zvýšila flexibilitu fondu a členské štáty ju vo veľkej miere využívali – v rokoch 2009 až 2011 sa v 67 z 97 žiadostí požadovala podpora z EGF v súvislosti s dosahom finančnej a hospodárskej krízy.</PARA><PARA>Vzhľadom na to, že Rada EPSCO nedosiahla v súvislosti s návrhom Komisie v decembri 2011 politickú dohodu, členské štáty nebudú môcť žiadať o podporu pre pracovníkov, ktorí boli prepustení v priamom dôsledku celosvetovej finančnej a hospodárskej krízy, ako sa stanovuje v článku 1 ods. 1a nariadenia (ES) č. 1927/2006. Uplynutie platnosti výnimky treba vnímať v kontexte zvyšujúcej sa miery nezamestnanosti a pokračujúceho zhoršovania hospodárskej situácie v celej EÚ. V decembri 2011 Komisia dostala 13 žiadostí, na ktoré sa vzťahuje krízová výnimka, vrátane 3 žiadostí z krajiny patriacej v Rade k takzvanej blokujúcej menšine.</PARA><PARA>1.  Rada v súčasnosti blokuje predĺženie platnosti výnimky, čo znamená, že očakáva, že kríza sa čoskoro skončí. Aké ukazovatele a predpovede vedú Radu k takémuto záveru?</PARA><PARA>2.  Z akých dôvodov niektoré členské štáty odmietajú príslušný návrh Komisie?</PARA><PARA>3.  Aký harmonogram Rada stanovila s ohľadom na dosiahnutie dohody počas dánskeho predsedníctva?</PARA><PARA>4.  Ako bude Rada viesť debatu o návrhu nariadenia o EGF na obdobie 2014 – 2020 vzhľadom na ťažkosti s dosiahnutím dohody o krízovej výnimke?</PARA></CONTENT></QUEST>