<QUEST><TI><TI-INTRO>ÚSTNA OTÁZKA <QREF QID="H-2009-0398">H-0398/09</QREF></TI-INTRO><TI-SESSION>pre hodinu otázok na schôdzi v novembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28463">Frieda Brepoels</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0398">Vec: Ruské dovozné dane</OBJECT><CONTENT><PARA>Komisia v odpovedi na otázku na písomnú odpoveď <ANCHOR ID="1" FAMILY="WQ" TYPE="E" YEAR="2009" NUMBER="4200">E-4200/09</ANCHOR> z 25.8.2009 uznáva, že ruská vláda zavádza od konca roka 2008 viacero ochranných opatrení. Toto zvyšovanie taríf má vážne dôsledky pre mnoho výrobkov určených na vývoz z EÚ, ako sú kombajny, autá, nábytok a viaceré poľnohospodárske produkty. Navyše sa dovozné dane zneužívajú na to, aby sa nútene vytvárali spoločné podniky (joint ventures) s európskymi podnikmi, ako napríklad nedávno spoločný podnik medzi firmou Case New Holland a ruským podnikom Kamaz. EÚ sa musí ďalej usilovať o odstránenie dovozných daní na všetky tieto produkty. V tejto súvislosti by sme sa Komisie chceli spýtať:</PARA><PARA>Aké ďalšie kroky Komisia medzičasom podnikla? </PARA><PARA>Aké výsledky prinieslo v tejto veci stretnutie na najvyššej úrovni medzi EÚ a Ruskom v dňoch 18. a 19. novembra 2009? </PARA><PARA>Ruská vláda mala prehodnotiť každé dočasné zvýšenie taríf. Je už známy konečný výsledok? </PARA><PARA>Je ruská vláda pripravená na formálne rokovania v rámci článku 16 dohody medzi EÚ a Ruskom? </PARA><PARA>Aká je ďalšia stratégia Komisie v tejto veci? </PARA></CONTENT></QUEST>