<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0038">O-0038/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28267">Josep Borrell Fontelles</PERSON> v mene <COMMITTEE COMMID="809">Výboru pre rozvoj</COMMITTEE>, <PERSON ID="1037">Reimer Böge</PERSON> v mene Výboru pre rozpočet</TI-AUTHOR><TI-DEST>Rade</TI-DEST></TI><OBJECT OBJID="OBJ0038">Vec: Nárast cien potravín a operácie potravinovej pomoci v rozvojových krajinách</OBJECT><CONTENT><PARA>Ceny potravín dramaticky vzrástli, rovnako ako náklady na palivá a dopravu, čo drasticky znižuje kúpnu silu širokých vrstiev spoločnosti v rozvojových krajinách a agentúr pre potravinovú pomoc. Svetový potravinový program (WFP) odhaduje, že v nasledujúcich týždňoch sú potrebné dodatočné prostriedky vo výške minimálne 500 miliónov USD na zabezpečenie realizácie programov naplánovaných na rok 2008. Podľa Európskeho konsenzu o humanitárnej pomoci z 18. decembra 2007 je cieľom Európskej únie „preukázať svoj záväzok k humanitárnej reakcii zmobilizovaním primeraných finančných prostriedkov na humanitárne potreby na základe posúdenia potrieb“ (odsek 38 konsenzu). <BRK/></PARA><PARA>Ako hodlá Rada podporiť rýchlu   mobilizáciu finančných prostriedkov s cieľom zabezpečiť, aby sa operácie   potravinovej pomoci v roku 2008 neprerušili a aby sa splnili dodatočné   požiadavky na potravinovú pomoc zapríčinené rastúcimi cenami potravín?   Ktoré konkrétne kroky sa podnikli na mobilizáciu dodatočných finančných   prostriedkov (Spoločenstva), napríklad z rezervy na núdzovú pomoc, najmä   na poskytnutie rýchlej podpory WFP? <BRK/></PARA><PARA>Domnieva sa Rada, že   rozpočet ES na humanitárnu pomoc plánovaný Komisiou na rok 2009, najmä   v súvislosti s potravinovou pomocou, bude dostatočný na dodržanie záväzkov   EÚ v súvislosti s humanitárnou pomocou počas roka 2009, keďže sa očakáva,   že ceny potravín ostanú vysoké alebo sa dokonca ešte zvýšia? Aké kroky   sa pripravujú s cieľom zabezpečiť, že operácie humanitárnej pomoci podporované   EÚ, najmä jej operácie potravinovej pomoci v rozvojových krajinách, budú   zodpovedať vznikajúcim potrebám? <BRK/></PARA><PARA>Ako Rada hodnotí výzvy   potravinovej bezpečnosti a humanitárnej pomoci v súvislosti s revíziou   finančného rámca na roky 2007 – 2013 v polovici obdobia?</PARA></CONTENT></QUEST>