<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000084">O-000084/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="96812">Juan Fernando López Aguilar</PERSON>, <PERSON ID="96768">Enrique Guerrero Salom</PERSON>, <PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON>, <PERSON ID="96892">Roberto Gualtieri</PERSON>, <PERSON ID="96911">Tanja Fajon</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000084">Vec: Pristúpenie EÚ k Európskemu dohovoru o ľudských právach (EDĽP) a reforma Európskeho súdu pre ľudské práva</OBJECT><CONTENT><PARA>Európsky dohovor o ľudských právach vznikol z popola druhej svetovej vojny s cieľom chrániť v Európe demokraciu, právny štát, ľudské práva a základné slobody. Poskytuje jednotlivcom nástroj, pomocou ktorého môžu postaviť pred európsky súd vlády zodpovedné za porušovanie základných práv.</PARA><PARA>EÚ prikladala EĽDP vždy veľký význam, o čom svedčí aj skutočnosť, že vstup štátu do EÚ je podmienený členstvom daného štátu v Rade Európy a pristúpením k EĽDP. Okrem toho sa Európska únia už dlhodobo snaží pristúpiť k EĽDP, čo je teraz povinná urobiť podľa článku 6 ZEÚ (ktorý hovorí, že Únia pristúpi k EĽDP). EÚ tiež vytvorila Chartu základných práv, ktorá je uplatniteľná pre inštitúcie a členské štáty EÚ pri uplatňovaní právnych predpisov EÚ. </PARA><PARA>Európska komisia rokovala o pristúpení EÚ k EDĽP s Radou Európy. Bol vypracovaný návrh dohody, ktorý však niektoré európske vlády spochybňujú, čím ohrozujú celý proces pristúpenia.</PARA><PARA>V rovnakom čase vláda Veľkej Británie, ktorá momentálne predsedá Rade Európy, oznámila, že sa bude zameriavať na ďalšie reformy Európskeho súdu pre ľudské práva<FNREF FNIDREF="FN1"/>. Predseda Európskeho súdu pre ľudské práva zdôraznil zodpovednosť štátov pri uplatňovaní rozhodnutí súdu<FNREF FNIDREF="FN2"/> a Parlamentné zhromaždenie Rady Európy doplnilo, že štáty by sa mali zaoberať štrukturálnymi a systémovými problémami a upevniť postavenie Európskeho súdu pre ľudské práva s cieľom zabezpečiť jeho účinné fungovanie<FNREF FNIDREF="FN3"/>.</PARA><PARA>- Môže Komisia poskytnúť informácie o tom, aký je súčasný stav rokovaní o pristúpení EÚ k EDĽP, obsah návrhu dohody a aké sú návrhy, diskusie a pozície Rady?</PARA><PARA>- Aký je predpokladaný časový harmonogram v súvislosti s pristúpením k EDĽP?</PARA><PARA>- Aké sú návrhy a pozície EÚ a jej členských štátov v orgánoch Rady Európy a vo vzťahu k nim pokiaľ ide o pristúpenie k EDĽP a jej reformu? Majú členské štáty a EÚ rovnaký postoj, ktorý sa zakladá na článkoch 2 a 6 ZEÚ?</PARA><PARA>- Aké kroky podnikne na posilnenie systému dohovoru a aby podporila členské štáty pri vykonávaní rozhodnutí Európskeho súdu pre ľudské práva, a to aj na základe prehodnotenia štrukturálnych a systémových problémov?</PARA><FN FNID="FN1">  Proces reformy, ktorý bol spustený pred rokmi viedol k schváleniu protokolu č. 14 a vyhláseniam z Interlakenu a Izmiru. V jeho dôsledku došlo ku konkrétnym reformám Európskeho súdu pre ľudské práva napr. k tomu, že sa prednostne riešia významné prípady a že sa sprísnili postupy pri zisťovaní nepodložených žiadostí. Prejav: http://www.number10.gov.uk/news/european-court-of-human-rights/.</FN><FN FNID="FN2">  http://www.independent.co.uk/opinion/commentators/nicolas-bratza-britain-should-be-defending-european-justice-not-attacking-it-6293689.html.</FN><FN FNID="FN3">  http://assembly.coe.int/Main.asp?link=/Documents/WorkingDocs/Doc12/EDOC12811.htm, http://assembly.coe.int/Mainf.asp?link=/Documents/AdoptedText/ta12/ERES1856.htm, http://assembly.coe.int/Mainf.asp?link=/Documents/AdoptedText/ta12/EREC1991.htm.</FN></CONTENT></QUEST>