<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Európsky stabilizačný mechanizmus: Parlament schválil zmenu Zmluvy o fungovaní EÚ</Title><Topic>Európska rada</Topic><TypeOfInfo>Plenárne zasadnutie</TypeOfInfo><PublicationDate>2011-03-23 - 19:00</PublicationDate><Chapo>Deň pred samitom EÚ, na ktorom majú členské krajiny rozhodnúť o európskom stabilizačnom mechanizme, podporil tento nový nástroj pre zabezpečenie stability eurozóny aj Európsky parlament. V hlasovaní o čiastočnej zmene zakladajúcich zmlúv vyjadrili europoslanci spokojnosť s "pozitívnymi signálmi" z členských štátov v otázke priblíženia nového medzivládneho mechanizmu k inštitucionálnemu rámcu EÚ.</Chapo><Content><xhtml:div>

<xhtml:div align="justify">Poslanci pôvodne kritizovali prvotný návrh Európskej rady na zmenu zakladajúcich zmlúv, a to tak v otázke použitej metódy, ako aj v otázke obsahu, pretože podľa nich nerešpektoval štandardný rozhodovací proces v EÚ, tzv. metódu Únie. Tá počíta s Komisiou ako s iniciátorom legislatívy, ktorú schvaľuje Európsky parlament a ministri členských štátov združení v Rade EÚ. Obaja spravodajcovia EP, poslanci Elmar Brok (EPP, DE) a Roberto Gualtieri (S&amp;D, IT), preto pokračovali v intenzívnych rokovaniach s ostatnými inštitúciami EÚ s cieľom dosiahnuť výsledok, ktorý by zodpovedal očakávaniam Parlamentu. </xhtml:div>
<xhtml:div align="justify"> </xhtml:div>
<xhtml:div align="justify">"V posledných dňoch sa nám podarilo dosiahnuť naše ciele," uviedol Elmar Brok na schôdzi výboru EP pre ústavné veci zo dňa 22. marca a dodal, že ich snaha prispela k zapojeniu Európskej komisie. Zdôraznil, že súčasťou celého procesu bude aj Parlament, s ktorým bude svoje návrhy pravidelne konzultovať Rada aj Komisia.</xhtml:div>
<xhtml:div align="justify"> </xhtml:div>
<xhtml:div align="justify">Označujúc nový stabilizačný mechanizmus za "medzivládny vagón v inštitucionálnom vlaku," Roberto Gualtieri informoval, že Parlament predloží "postoj, ktorý bude vyvážený a bude obsahovať všetky dôležité prvky."</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Kľúčové úspechy</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Parlament uvítal "pozitívne signály" zaznamenané v listoch od predsedu Európskej rady, predsedu Euroskupiny a eurokomisára pre menovú politiku. Podľa nich Komisia navrhne nariadenie, ktoré vyjasní postupy v rámci mechanizmu stability a zabezpečí jeho súlad s multilaterálnym rámcom dohľadu EÚ. </xhtml:div>
<xhtml:div align="justify"> </xhtml:div>
<xhtml:div align="justify">Okrem toho sa podľa dohody presnejšie zadefinovala aj úloha Európskej komisie v aktivitách prebiehajúcich v rámci mechanizmu stability tak, ako to požadoval Európsky parlament. Európska komisia bude vykonávať všetky potrebné úlohy pri implementácii a monitorovaní trvalého mechanizmu a pri hodnotení finančnej situácie všetkých členských štátov, ktorých menou je euro, pričom bude pravidelne podávať správy Európskemu parlamentu.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rezervovaný postoj</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Hoci EP návrh Európskej rady na zmenu  Zmluvy o fungovaní EÚ schválil pomerom hlasov 494 (za): 100 (proti): 9 (zdržalo sa), poslanci zopakovali, že by bolo vhodnejšie zabezpečiť súlad so spomínanou "metódou Únie" tak, ako to zdôrazňuje aj stanovisko Európskej centrálnej banky . </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Ďalšie súvislosti</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify"> </xhtml:div>
<xhtml:div align="justify">Členské štáty EÚ sa na svojom samite v decembri 2010 dohodli na čiastočnej zmene Zmluvy o fungovaní EÚ, s cieľom umožniť vytvorenie trvalého mechanizmu pre zabezpečenie stability v Eurozóne. Táto "revízia článku 136" Zmluvy vyžaduje predošlú konzultáciu s Parlamentom, Komisiou a Európskou centrálnou bankou. </xhtml:div>
<xhtml:div align="justify"> </xhtml:div>
<xhtml:div align="justify">Predsedovia vlád a hlavy členský štátov majú zmenu Zmluvy formálne schváliť na jarnom zasadnutí Európskej rady v Bruseli, ktoré sa uskutoční v dňoch 24. - 25. marca. Do platnosti však vstúpi až potom, ako ju ratifikuje všetkých 27 členských krajín EÚ. Mechanizmus stability by mal nadobudnúť účinnosť 1. januára 2013.</xhtml:div>

</xhtml:div></Content><REF text-before="reference_abbr"><ns1:ID>20110322IPR16114</ns1:ID></REF><Knowmore text-before="more"><Link href="/activities/plenary/ta/calendar.do?language=SK">Prijatý text bude dostupný tu (zvoľte dátum 23.03.2011)</Link><Link href="/wps-europarl-internet/frd/vod/research-by-date?language=sk">Sledujte rozpravu zo záznamu (zvoľte dátum 23.03.2011)</Link><Link href="/members/expert/alphaOrder/view.do?language=SK&amp;id=1263">Profil spravodajcu: Elmar Brok (EPP, DE)</Link><Link href="/members/expert/alphaOrder/view.do?language=SK&amp;id=96892">Profil spravodajcu: Roberto Gualtieri (S&amp;D, IT)</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/plenary/ta/calendar.do?language=SK</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/wps-europarl-internet/frd/vod/research-by-date?language=sk</URL>
</LINK>
<LINK>
<LANGUAGE>SK</LANGUAGE>
<RANK>3</RANK>
<ORIGIN>LINK</ORIGIN>
<URL>/members/expert/alphaOrder/view.do?language=SK&amp;id=1263</URL>
</LINK>
<LINK>
<LANGUAGE>SK</LANGUAGE>
<RANK>4</RANK>
<ORIGIN>LINK</ORIGIN>
<URL>/members/expert/alphaOrder/view.do?language=SK&amp;id=96892</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>