<AQE.QER><ANSWER AID="AE-011312-11" QIDREFS=""><HEAD.A><TI3><P.WQ>Odpoveď pani Hedegaardovej v mene Komisie </P.WQ></TI3><P.WQ><DATE.WQ DATE.DOC="">(16. januára 2012)</DATE.WQ></P.WQ></HEAD.A><CONTENTS CTNID="AC-E-011312-11"><P>Podľa Kjótskeho protokolu sa Slovensko zaviazalo, že počas rokov 2008 až 2012 zníži svoje emisie skleníkových plynov o 8 % v porovnaní s úrovňami z roku 1990. Komisia podáva každoročne správu o pokroku, ktorý dosiahla EÚ a jej členské štáty pri plnení cieľov Kjótskeho protokolu.</P><P>Ako bolo dohodnuté v rámci klimaticko-energetického balíka prijatého v roku 2009, na Slovensko, ako aj na ostatné členské štáty sa od roku 2013 vzťahujú právne záväzné ciele v oblasti znižovania emisií. Stropy pre emisie z priemyselných odvetví s najvyšším podielom emisií a z civilného letectva sa stanovia na základe systému EÚ na obchodovanie s emisnými kvótami (ETS). Emisie, na ktoré sa vzťahuje tento systém, majú do roku 2020 klesnúť o 21 % v porovnaní s úrovňami z roku 2005. Emisie z odvetví mimo ETS súvisia najmä s bývaním, dopravou, poľnohospodárstvom a odpadom. Budú sa na ne vzťahovať ročné ciele v oblasti znižovania emisií prijaté na vnútroštátnej úrovni. Osobitný cieľ pre Slovensko povoľuje do roku 2020 maximálne zvýšenie úrovne emisií o 13 % v porovnaní s hodnotami z roku 2005. Nesplnenie ročných cieľov by vyvolalo potrebu nápravných opatrení a začatie konania vo veci porušenia predpisov.</P><P>Tieto ciele v oblasti znižovania emisií patria medzi hlavné ciele stratégie Európa 2020. V tejto súvislosti bude Komisia monitorovať a každoročne podávať správy o plnení týchto cieľov a prípadne navrhne jednotlivým štátom konkrétne odporúčania. </P></CONTENTS></ANSWER></AQE.QER>