<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0075">O-0075/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="28253">Eva Lichtenberger</PERSON> v mene <COMMITTEE COMMID="818">Výboru pre dopravu a cestovný ruch</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0075">Vec: Technické požiadavky a správne postupy uplatniteľné na obchodnú leteckú dopravu (EÚ OPS) a použitie detských pripútacích bezpečnostných zariadení (OPS 1.730)</OBJECT><CONTENT><PARA>Dňa 29. apríla zaslala Komisia Parlamentu tieto návrhy opatrení prijatých regulačným postupom s kontrolou v rámci komitológie: návrh nariadenia Komisie (ES) č. …/.., ktorým sa mení a dopĺňa nariadenie Rady (EHS) č. 3922/1991<FNREF FNIDREF="FN1"/>, pokiaľ ide o spoločné technické požiadavky a správne postupy uplatniteľné na obchodnú leteckú dopravu (EÚ OPS).</PARA><PARA>EÚ OPS 1.730 povoľuje v súlade s bodom (3) a bez uvedenia ďalších podrobností detské pripútacie zariadenie, ktoré akceptuje vnútroštátny orgán krajiny registrácie leteckej spoločnosti. Bezpečnosť detí mladších ako dva roky je obmedzená tým, že nemajú nárok na vlastné sedadlo. Bežne sa používajú dva prístupy:</PARA><PARA>– osobitné bezpečnostné pásy spojené so sprevádzajúcim dospelým: výsledky vedeckých prieskumov a testov bezpečnosti pri nehodách v Kanade, Austrálii, USA a Nemecku dokazujú, že osobitné bezpečnostné pásy môžu deti usmrtiť alebo vážne zraniť. Súčasné nariadenie môže viesť k tomu, že letecké spoločnosti budú využívať osobitné bezpečnostné pásy vo väčšej miere.</PARA><PARA>– držanie dieťaťa v lone, ako sa odporúča v Nemecku: ochrana dieťaťa držaním na rukách nie je počas leteckej nehody fyzicky možná.</PARA><PARA>Veľa detských obetí sa však v štatistikách neobjavuje, pretože záznamy často udávajú počet obetí podľa počtu sedadiel lietadla. <BRK/></PARA><PARA>Je Komisia oboznámená s vedeckými   prieskumami a testami bezpečnosti osobitných bezpečnostných pásov pri   nehody, ktoré naznačujú ich negatívne vplyvy, a sú jej známe nehody/úrazy   v tejto oblasti? <BRK/></PARA><PARA>Prečo EÚ OPS neobsahuje   ustanovenia o certifikovaných detských pripútacích zariadeniach a aké   opatrenia sa plánujú v záujme zaistenia bezpečnosti dojčiat a malých   detí na palube lietadiel? <BRK/></PARA><PARA>Ako súčasné pravidlá   EÚ OPS (osobitné bezpečnostné pásy) zodpovedajú zásade rovnakej ochrany   a nediskriminácie pasažierov vrátane dojčiat a detí? <BRK/></PARA><PARA>Mohlo by byť vhodným   riešením povinné vybavenie detskými bezpečnostnými sedačkami vrátane   príslušnej certifikácie, ako je to v prípade automobilov?</PARA><FN FNID="FN1">  Ú. v. EÚ L 373, 31.12.1991, s. 4.</FN></CONTENT></QUEST>