<QUEST VERSION="2"><TI><TI-INTRO>Otázka na hodinu otázok <QREF QID="H-2011-000096">H-000096/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: marca 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28257">Ivo Belet</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000096">Vec: Náhradné materstvo</OBJECT><CONTENT><PARA>Množstvo lekárskych výskumných ústavov v EÚ umožňuje párom splnenie túžby po dieťati prostredníctvom náhradného materstva. Táto reprodukčná metóda je povolená alebo zákonom upravená vo viacerých členských štátoch, zatiaľ čo v iných členských štátoch je zákonom zakázaná, a teda trestná. Takéto rozdielne zákonné podmienky v EÚ podporujú obchodovanie s technikami náhradného materstva, okrem iného a obzvlášť z tretích krajín alebo do nich. V tejto citlivej záležitosti sa v rámci EÚ vyžaduje koordinovaný prístup. </PARA><PARA>Mohla by Komisia poskytnúť prehľad legislatívnych podmienok, pokiaľ ide o náhradné materstvo v 27 členských štátoch? </PARA><PARA>Je Komisia s ohľadom na zásadu subsidiarity pripravená prijať príslušnú iniciatívu s cieľom preskúmať, ako možno v EÚ v krátkom čase dosiahnuť lepšiu dohodu? </PARA><PARA>Aké stanovisko zaujíma Komisia k názoru, že náhradné materstvo je prijateľné výlučne v prípadoch zdravotnej núdze? </PARA><PARA>Domnieva sa Komisia, že deti, ktoré prišli na svet prostredníctvom náhradného materstva, by mali mať podobnú zákonnú ochranu ako adoptované deti?</PARA></CONTENT></QUEST>