<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0179">O-0179/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="23868">Monika Flašíková Beňová</PERSON>, <PERSON ID="4519">Claude Moraes</PERSON>, <PERSON ID="96952">Sylvie Guillaume</PERSON>, <PERSON ID="96990">Carmen Romero López</PERSON>, <PERSON ID="28338">Antonio Masip Hidalgo</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0179">Vec: Súčasný stav návrhu Komisie na prepracovanie smernice o azylovom konaní</OBJECT><CONTENT><PARA>Ako sa už uvádzalo na iných miestach, správa Komisie z 8. septembra 2010 o uplatňovaní smernice 2005/85/ES z 1. decembra 2005 o minimálnych štandardoch pre konanie v členských štátoch o priznávaní a odnímaní postavenia utečenca (KOM(2010)0465) dokazuje, že procesné záruky sa v rámci EÚ výrazne odlišujú v dôsledku často nejasných a nejednoznačných noriem stanových v smernici.</PARA><PARA>V tejto správe Komisie sa jasne stanovuje potreba prepracovania smernice 2005/85/ES (ďalej len smernica o azylovom konaní) s cieľom dosiahnuť úplnú harmonizáciu v tejto oblasti. Okrem toho sa v Štokholmskom programe zdôrazňuje a potvrdzuje záväzok vytvoriť spoločný európsky azylový systém do roku 2012.</PARA><PARA>Aby EÚ tento záväzok, obsiahnutý okrem iného aj v Štokholmskom programe, splnila do roku 2012, najmä s cieľom zabezpečiť vyššie, harmonizovanejšie normy ochrany, je nevyhnutné posunúť sa v otázke prepracovania smernice o azylovom konaní dopredu v rámci Rady a Parlamentu. Vzhľadom na prebiehajúce rokovania je teda potrebné naliehavo objasniť niekoľko záležitostí.</PARA><PARA>Môže Rada uviesť, do akého bodu sa dostala v diskusiách o návrhu Komisie predloženom 21. októbra 2009?</PARA><PARA>Mohla by rozviesť svoje počiatočné hodnotenie tohto textu a poskytnúť aj podrobnosti o problémoch, ktoré nastoľuje?</PARA><PARA>Niektoré členské štáty vyjadrili obavy súvisiace s navrhovaným prepracovaním, najmä pokiaľ ide o finančné dôsledky návrhu Komisie. Mohla by Rada preto vysvetliť, prečo navrhované prepracovanie povedie k významným finančným nákladom z dlhodobého hľadiska?</PARA></CONTENT></QUEST>