<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000188">O-000188/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="96660">Niki Tzavela</PERSON>, <PERSON ID="96694">Rolandas Paksas</PERSON><BRK/>v mene skupiny <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000188">Vec: Iniciatíva Small Business Act, kríza a MSP</OBJECT><CONTENT><PARA>Súčasná hospodárska a finančná kríza núti zamyslieť sa nad budúcnosťou malých a stredných podnikov v Európe. Údaje hovoria za všetko: v Európe by bolo možné ušetriť 6,3 miliardy EUR, pokiaľ by sa vypracoval špecifický právny predpis pre MSP. Len 23 % MSP rozvíja činnosť aj za hranicami a iba 13 % za hranicami svojho regiónu.</PARA><PARA>Mohla by Komisia ozrejmiť najnaliehavejšie problémy, ktorým v súčasnosti čelia MSP v Európe? Môže Komisia vyhodnotiť výsledky uplatňovania zásad iniciatívy Small Business Act (SBA) počnúc jej zavedením v roku 2008? Aké množstvo zdrojov bolo efektívne rozdelených? Domnieva sa, že test MSP, ktorý by mal vyhodnotiť dopad právnych predpisov Spoločenstva na malé podniky, primerane zohľadňuje rôzne uplatňovanie smerníc Spoločenstva v 27 členských štátoch? Možno ešte na základe stretnutí, ktoré sa počas tohto leta uskutočnili v Bruseli a v členských štátoch, považovať SBA za účinný nástroj, ktorý by pomohol vyviesť MSP z krízy? Nemyslí si, že je potrebné urýchliť uplatňovanie jej zásad, čo sa týka odstránenia byrokratických prekážok a financovania v záujme internacionalizácie? Myslí si, že by sa dala navrhnúť konkrétna, účinnejšia a skutočne inovatívnejšia alternatíva? </PARA></CONTENT></QUEST>