<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Parlament podporuje zriadenie technologického inštitútu </Title><Topic>Výskum a inovácie</Topic><PublicationDate>2007-09-26 - 13:57</PublicationDate><Chapo>

Parlament v 1. čítaní hlasoval o návrhu Európskej komisie na zriadenie Európskeho technologického inštitútu (ETI), ktorého cieľom má byť podpora inovačných procesov a uľahčenie prenosu výskumných poznatkov do praxe. EP myšlienku vytvorenia inštitútu podporuje, navrhuje však, aby jeho názov obsahoval aj výraz "inovačný". Technologický inštitút by mal byť podľa poslancov navyše zriadený až po ukončení pilotných projektov, ktoré majú umožniť otestovať predbežné možnosti jeho realizácie.

</Chapo><Content><xhtml:div>

<xhtml:div align="justify">EP v správe schválenej veľkou väčšinou hlasov navrhuje, aby bol inštitút pomenovaný "Európsky inovačný a technologický inštitút", keďže takýto názov by podľa poslancov lepšie odrážal jeho primárne zameranie na inovácie. </xhtml:div>
<xhtml:div align="justify"> </xhtml:div>
<xhtml:div align="justify">Pôvodne sa o technologickom inštitúte uvažovalo ako o európskom ekvivalente prestížneho amerického MIT (Massachusetts Institute of Technology), no kvôli rozpočtovým problémom sa rozhodlo, že jeho štruktúra sa nebude priamo podobať na "superuniverzitu", ale bude zložená z dvoch úrovní. Správna rada bude podľa návrhu vyberať vyššie vzdelávacie zariadenia, výskumné organizácie, spoločnosti a ďalšie zúčastnené strany, a tie budú následne vytvárať partnerstvá nazvané "Znalostné a inovačné spoločenstvá". Na rozdiel od návrhu Komisie si však europoslanci želajú, aby boli tieto spoločenstvá od ETI právne nezávislé. Poslanci sa tiež domnievajú, že technologický inštitút by mal byť umiestený v blízkosti tzv. "centier európskej excelentnosti a akademickej prestíže", s cieľom čo najviac profitovať z už existujúcej infraštruktúry. </xhtml:div>
<xhtml:div align="justify"> </xhtml:div>
<xhtml:div align="justify">Inštitút by mal byť podľa EP zriadený až po ukončení pilotných projektov, ktoré majú umožniť otestovať predbežné možnosti jeho realizácie. Po prijatí svojej prvej "strategicko-inovačnej agendy" má mať ETI možnosť vybrať ďalšie znalostné a inovačné spoločenstvá. Prvú strategickú inovačnú agendu by mal prijať najneskôr do konca roku 2011 a následne každých sedem rokov. Podľa návrhu Komisie by túto agendu mal schváliť Európsky parlament a Rada.</xhtml:div>
<xhtml:div align="justify"> </xhtml:div>
<xhtml:div align="justify">Poslanci EP odmietajú návrh Komisie, aby mohol ETI priamo udeľovať tituly a diplomy. Namiesto toho požadujú, aby bola ku kvalifikáciám udeľovaným inštitúciami vyššieho vzdelávania, pôsobiacimi v rámci znalostných a inovačných spoločenstiev, pripojená "známka ETI".</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rozpočtové problémy</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Celkový rozpočet ETI na prvých šesť rokov pôsobnosti  (ktorého výška sa odhaduje na 2,4 miliardy eur) má byť financovaný z kombinácie súkromných a verejných zdrojov. Správa EP súhlasí s Komisiou, že 308,7 miliónov eur by malo byť vyčlenených z rozpočtu EÚ. </xhtml:div>
<xhtml:div align="justify"> </xhtml:div>
<xhtml:div align="justify">Dňa 19. septembra predložila Európska komisia návrh na revíziu viacročného finančného rámca EÚ na roky 2007 - 2013 práve s cieľom zabezpečiť financovanie ETI, ako aj systému Galileo. Tento návrh teraz vytvorí základ pre ďalšie rokovania medzi EP a Radou (rozpočtovými orgánmi EÚ).  </xhtml:div>
<xhtml:div align="justify">Komisia taktiež navrhuje financovať ETI čiastočne z doterajších nástrojov EÚ, akými sú napr. Rámcový program pre výskum, Program celoživotného vzdelávania alebo Program pre konkurencieschopnosť a inovácie. Poslanci v tejto súvislosti zdôrazňujú, že žiadosti znalostných a inovačných spoločenstiev nesmú byť v žiadnom prípade uprednostňované pred inými žiadosťami. Okrem toho schválená správa EP trvá na tom, že žiadne príspevky z týchto programov "nesmú byť poskytnuté na zriaďovacie a/alebo správne náklady priamo spojené s ETI či znalostnými a inovačnými spoločenstvami".</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>V rámci vysvetlenia hlasovania k ETI (26. 09. 2007):</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V rámci tzv. vysvetlenia hlasovania vystúpil aj slovenský europoslanec Miroslav <xhtml:strong>MIKOLÁŠIK </xhtml:strong>(EPP-ED, SK), ktorý zriadenie ETI označil za "krok správnym smerom" a vyjadril poľutovanie nad tým, že sa s týmto rozhodnutím "tak dlho váhalo".</xhtml:div>
<xhtml:div align="justify"> </xhtml:div>
<xhtml:div align="justify">Ako uviedol, ak chce Únia vo vede a technike skutočne dobiehať USA, Japonsko a ostatné svetové špičky a "ak chce udávať tón", musí pre to vytvoriť predpoklady. Centrá excelentnosti podľa jeho slov preto musia mať vytvorené všetky podmienky. </xhtml:div>
<xhtml:div align="justify"> </xhtml:div>
<xhtml:div align="justify">V otázke nesystémovosti dostatočného financovania ETI vyjadril presvedčenie, že bude vyriešená k spokojnosti a vyslovil podporu myšlienke spolufinancovania na princípe verejno-súkromných partnerstiev. Okrem toho sa vyslovil za to, aby boli vedci a výskumníci z nových krajín taktiež rovnocenne vyberaní a zapájaní do vedeckých tímov, a aby bola Správna rada ETI kontrolovateľná Európskym parlamentom.</xhtml:div>
<xhtml:div align="justify"> </xhtml:div>
<xhtml:div align="justify">Výskumné ciele inštitútu by podľa jeho slov mali kopírovať Siedmy rámcový program pre vedu a výskum, no výskum na embryonálnych kmeňových bunkách by podľa Miroslava Mikolášika "nemal byť financovaný daňovými poplatníkmi tých krajín, v ktorých je takýto výskum protizákonný".</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070823IPR09788</ns1:ID></REF><Knowmore text-before="more"><Link href="/activities/expert/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/expert/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>