<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0035">O-0035/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="96659">János Áder</PERSON> a <PERSON ID="39726">László Tőkés</PERSON>, v mene skupiny <GRPOL GRPOLID="2948">PPE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0035">Vec: Zákaz používania kyanidovej metódy pri ťažbe v EÚ</OBJECT><CONTENT><PARA>Kyanid je vysoko toxická chemická látka, ktorá sa využíva pri ťažbe zlata, čo môže mať katastrofálne a nenapraviteľné následky pre životné prostredie a ľudské zdravie. Podľa rámcovej smernice o vodách je okrem toho považovaný aj za jednu z hlavných znečisťujúcich látok. </PARA><PARA>Pred 10 rokmi uniklo z odkaliska zlatej bane lokalite Baia Mare (Rumunsko) vyše 100 000 metrov kubických odpadových kalov, ktoré obsahovali kyanidy, do riek Somes, Tisa a Dunaj a spôsobilo svojho času najhoršiu ekologickú haváriu v strednej Európe. Toxické látky zahubili mnoho živých organizmov, pričom poškodili ekologický systém, potravinový reťazec a dôležité využívanie riek ľuďmi na dlhé roky.</PARA><PARA>Hoci na úrovni EÚ bolo prijatých niekoľko právnych predpisov s cieľom sprísniť pravidlá používania kyanidu v ťažbe, pričom niektoré členské štáty dokonca zaviedli jeho zákaz, na území Európskej únie je stále možné túto technológiu legálne používať. Stále však chýbajú dôsledné predpisy a riadne finančné záruky a plnenie platných právnych predpisov závisí aj od schopností výkonnej moci jednotlivých členských štátov.</PARA><PARA>Neexistuje teda skutočná záruka, že sa takáto havária nezopakuje, najmä ak sa vezmú do úvahy zhoršujúce sa extrémne poveternostné podmienky v dôsledku zmeny klímy. V Európe existuje a plánuje sa niekoľko projektov ťažby kyanidovou metódou a je len otázkou času a ľudskej nedbanlivosti, kedy dôjde ku katastrofe.</PARA><PARA>Keďže európska ťažba zlata tvorí len 1% svetovej produkcie zlata, na ktorej sa väčšinou podieľajú nadnárodné spoločnosti, a ťažba kyanidovou metódou je síce menej náročná na pracovnú silu, zároveň však spojená s rizikom nesmiernych cezhraničných ekologických škôd, bolo by potrebné zvážiť na úrovni Európskej únie všeobecný zákaz ťažby pomocou kyanidu.</PARA><PARA>Vzhľadom na zásadu predbežnej opatrnosti uplatňovanú v právnych predpisoch EÚ o životnom prostredí a so zreteľom na záväzky v súlade s rámcovou smernicou o vodách, ktoré spočívajú v predchádzaní a kontrolovaní znečistenia, ako aj v snahe dosiahnuť a zachovať dobrý stav vôd, navrhne Komisia zákaz používania kyanidu pri ťažbe zlata platný pre celú EÚ?</PARA></CONTENT></QUEST>