<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0101">O-0101/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28193">Jean-Paul Gauzès</PERSON>, <PERSON ID="2224">Klaus-Heiner Lehne</PERSON>, <PERSON ID="28223">Andreas Schwab</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0101">Vec: Pokuty ukladané Komisiou v prípadoch porušenia antitrustových pravidiel</OBJECT><CONTENT><PARA>Podľa článku 23 ods. 2 písm. a) nariadenia (ES) č. 1/2003<FNREF FNIDREF="FN1"/> môže Komisia ukladať pokuty podnikom, ktoré porušujú ustanovenia článkov 101 alebo 102 zmluvy. Hoci má Komisia pri udeľovaní pokút široké možnosti rozhodovania, usmernenia týkajúce sa metódy stanovovania pokút musia zabezpečovať transparentnosť všetkých rozhodnutí prijímaných Komisiou.</PARA><PARA>Za posledné desaťročie dosiahli sumy pokút ukladaných Komisiou obrovskú výšku. Kritici tvrdia, že Komisia v rámci svojej politiky udeľovania pokút nerešpektuje právnu istotu ani základné zákonné práva. Tvrdí sa najmä, že pri udeľovaní pokút postupuje Komisia s takmer neobmedzenou voľnosťou, čo pre dotknuté podniky znamená, že nemôžu predvídať výšku pokút, ktoré im budú udelené.</PARA><PARA>Súčasná politika Komisie v oblasti udeľovania pokút je v terajšom období finančnej a hospodárskej krízy možno aj neprimeraná. Hoci konkrétne odsek 35 usmernení týkajúcich sa ukladania pokút umožňuje, aby Komisia vo výnimočných prípadoch a na požiadanie zohľadnila neschopnosť podniku zaplatiť pokutu za osobitných sociálnych a hospodárskych okolností, nie je jasné, do akej miery Komisia zamýšľa toto pravidlo uplatňovať alebo vzhľadom na danú hospodársku situáciu znižovať pokuty inými prostriedkami.</PARA><PARA>1. Zamýšľa Komisia prehodnotiť svoje pravidlá týkajúce sa ukladania pokút?</PARA><PARA>2. Má Komisia v úmysle predložiť formálne právne predpisy namiesto toho, aby sa pri udeľovaní pokút riadila administratívnymi usmerneniami?</PARA><PARA>3. Má Komisia v úmysle zohľadniť pri stanovovaní výšky pokuty súčasnú finančnú a hospodársku krízu, aby sa zabezpečilo, že sankcionovaným podnikom nebude hroziť platobná neschopnosť?</PARA><FN FNID="FN1">  Ú. v. ES L 1, 4.1.2003, s. 1.</FN></CONTENT></QUEST>