<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2008-0133">O-0133/08</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="1473">Gérard Deprez</PERSON> v mene <COMMITTEE COMMID="824">Výboru pre občianske slobody, spravodlivosť a vnútorné veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0133">Vec: Pokrok dosiahnutý v európskom priestore slobody, bezpečnosti a spravodlivosti (PSBS) za rok 2008</OBJECT><CONTENT><PARA>Koncom roka 2009 by Európska rada mala prijať nový viacročný program pre priestor slobody, bezpečnosti a spravodlivosti. Desať rokov po schôdzke v Tampere má acquis Európskej únie značný rozsah, aj keď sa zdá, že jeho celková vyváženosť sa viac orientuje na spoluprácu jednotlivých administratív, najmä v bezpečnostných otázkach, než na ochranu a presadzovanie základných práv občanov na európskej úrovni.</PARA><PARA>Plánuje Komisia v tejto súvislosti pri príprave nového viacročného programu pre PSBS:</PARA><PARA>a) vyjadriť súhlas s prvým odporúčaním EP, prijatým 25. septembra 2008?</PARA><PARA>b) zastávať názor EP, že skutočným cieľom európskeho PSBS by malo byť posilnenie ochrany základných práv a práv občanov na národnej a európskej úrovni podporovaním čo najvyšších noriem, aby sa tak ľudia nikde na území EÚ necítili diskriminovaní?</PARA><PARA>c) predložiť nové návrhy na procedurálne záruky a preskúma na základe nedávnych rozsudkov Súdneho dvora právny rámec právnych úprav EÚ, ktoré sa zaoberajú vytvorením tzv. čiernych listín?</PARA><PARA>d) vytvoriť dôveryhodný plán na vykonávanie Európskeho paktu pre prisťahovalectvo, azyl a integráciu tým, že nadviaže trvalý dialóg s občianskou spoločnosťou a národnými parlamentmi?</PARA><PARA>e) budovať súdržný súdny priestor, a to zlepšovaním vzájomného porozumenia medzi vnútroštátnymi súdnymi systémami, posilňovaním opatrení týkajúcich sa vzájomného uznávania (napríklad európsky príkaz na získanie dôkazov), interoperabilitou sietí a služieb (ako tomu je pri prepojení trestných registrov) a posilňovaním Európskej siete justičného vzdelávania?</PARA><PARA>f) vytvoriť rozvinutú európsku stratégiu vnútornej bezpečnosti pod dohľadom Európskeho parlamentu a národných parlamentov tým, že v súdržnom rámci spojí schengenskú a prümskú spoluprácu, švédsku iniciatívu za výmenu spravodajských údajov a pravidelné informácie uvedené v  OCTA, ktoré vypracúva Europol, a že rozšíri ochranu údajov, ako je to naplánované v nedávnom rámcovom rozhodnutí?</PARA><PARA>g) združiť Európsky parlament a národné parlamenty pri vytváraní transparentnejšej a koherentnejšej vonkajšej politiky pre OSBP na medzinárodných fórach, ako sú OSN, Rada Európy, Haagska konferencia, a spolu s tretími krajinami, napríklad USA, Ruskom atď. a zároveň rokovať o dohodách podobných Prümskej zmluve, o vydávaní osôb a vzájomnej právnej pomoci, a o dohodách o readmisii, najmä v prípade krajín, ktoré nie sú stranami Ženevského dohovoru?</PARA><PARA>h) zaradiť do ďalších legislatívnych návrhov týkajúcich sa OSBP odporúčanie, aby členské štáty včas informovali občanov o uplatniteľných vnútroštátnych vykonávacích pravidlách a o štátnom administratívnom orgáne zodpovednom za vykonanie opatrenia EÚ?</PARA></CONTENT></QUEST>