<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0212">O-0212/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96930">Vital Moreira</PERSON>, <PERSON ID="1403">David Martin</PERSON><BRK/>v mene <COMMITTEE COMMID="2859">Výboru pre medzinárodný obchod</COMMITTEE></TI-AUTHOR></TI><OBJECT OBJID="OBJ0212">Vec: Dočasná dohoda o partnerstve medzi Európskym spoločenstvom na jednej strane a tichomorskými štátmi na druhej strane</OBJECT><CONTENT><PARA>Fidži a Papua – Nová Guinea podpísali dočasnú dohodu o hospodárskom partnerstve (IEPA), ktorá obsahuje značne rozdielne časové plány liberalizácie. Aký vplyv budú mať tieto záväzky na ich modely dovozu a vývozu? Aký vplyv budú mať na obchodné vzťahy s Austráliou a Novým Zélandom?</PARA><PARA>Ako plánuje Komisia postupovať, aby v budúcnosti zosúladila uzatvorenie dohôd IEPA s krajinami, ktoré majú najväčší záujem na ich uzatvorení, s regionálnou integráciou? </PARA><PARA>Ako Komisia zabezpečí, aby IEPA neviedla k oslabeniu politických záujmov v oblasti hospodárskej integrácie v Tichomorí a neovplyvnila entuziazmus verejnosti v súvislosti s touto integráciou? </PARA><PARA>Podľa revízie obchodnej politiky WTO pre Fidži, prísne pravidlá pôvodu, ktoré EÚ uplatňuje na vývozy rýb, v závažnej miere obmedzili dané možnosti. Tieto pravidlá boli v rámci IEPA uvoľnené a domácim spracovateľom sa umožnilo spracovávať nepôvodné výrobky. Akým spôsobom plánuje Komisia predkladať správy Parlamentu o uplatňovaní osobitných ustanovení o pravidlách pôvodu vrátane vplyvu na rybolovný priemysel EÚ, rozvoja spracovateľského priemyslu v Papue – Novej Guiney a v Republike fidžijských ostrovov a riadenia zásob rýb v Tichomorí? Akú ďalšiu podporu poskytne Komisia štátom v Tichomorí pri rozvoji ich trvalo udržateľného odvetvia rybného hospodárstva? </PARA><PARA>Môže Komisia takisto potvrdiť, že Papua – Nová Guinea a Fidži umožňujú prístup do svojich rybolovných oblastí iným obchodným partnerom v širšom regióne, ako napr. Thajsku, Filipínam, Taiwanu a Číne, ale nie rybárskym flotilám EÚ? Má Komisia k dispozícii odhady o tom, ako táto dočasná dohoda ovplyvní rybolovný priemysel EÚ a najmä jej konzervárenský priemysel? Existujú údaje o tom, aký vplyv bude mať dohoda na konzervárenský priemysel krajín AKT a VSP+?</PARA><PARA>Ako Komisia zabezpečí, aby komplexná dohoda o hospodárskom partnerstve (EPA) prispela k posilňovaniu regionálnej integrácie? </PARA><PARA>Aké opatrenia prijme Komisia na zvýšenie počtu pracovných príležitostí, najmä pre ženy v štátoch Tichomoria? Podporí Komisia poskytnutie finančnej pomoci pre odvetvie cukru na Fidži, ktorá je v súčasnosti blokovaná, ak sa budú účinne vykonávať potrebné postupy v oblasti dobrej správy vecí verejných? Zaviazala sa Komisia zapracovať do každej budúcej plnohodnotnej EPA rozsiahlu kapitolu o rozvoji? </PARA></CONTENT></QUEST>