<QUEST><TI><TI-INTRO>ÚSTNA OTÁZKA <QREF QID="H-2010-0006">H-0006/10</QREF></TI-INTRO><TI-SESSION>pre hodinu otázok na schôdzi v januári 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0006">Vec: Tragická smrť deviatich námorníkov na palube lode Aegean Wind</OBJECT><CONTENT><PARA>Na Štedrý deň zahynulo 9 námorníkov tragickou smrťou v dôsledku požiaru, ktorý vypukol na palube 26 rokov starého plavidla nazvaného Aegean Wind, ktoré sa plavilo pod vlajkou Grécka. Táto udalosť sa tak zapísala na zoznam nehôd, ktoré si vyžiadali už mnoho ľudských životov, napríklad v prípade trajektu Express Samina, nákladných lodí Dystos a Iron Antonis, plavidiel Errica, Prestige atď. Členské štáty a EÚ prispôsobujú svoju politiku v námornej oblasti požiadavkám majiteľov lodí, pokiaľ ide o konkurencieschopnosť a zisky. Bez ohľadu na oprávnené požiadavky námorníkov povoľujú používanie zastaraných a nedostatočne vybavených plavidiel, zvyšujú pracovné zaťaženie námorníkov, znižujú počty zamestnancov a vyžadujú neľudskú 16 až 18-hodinovú pracovnú dobu, čo má ničivé následky pre bezpečnosť ľudských životov na mori.</PARA><PARA>Má Komisia informácie o tom, či loď Aegean Wind spĺňala základné bezpečnostné podmienky, ktoré by umožnili zabrániť úmrtiu námorníkov, či loď mala potrebné protipožiarne zariadenie, systém požiarnej bezpečnosti a hasiaci systém a či tieto systémy riadne fungovali? Sú k dispozícii údaje a hodnotenia agentúry EMSA týkajúce sa príčin smrti námorníkov?</PARA></CONTENT></QUEST>