<QUEST><TI><TI-INTRO>ÚSTNA OTÁZKA <QREF QID="H-2009-0474">H-0474/09</QREF></TI-INTRO><TI-SESSION>pre hodinu otázok na schôdzi v januári 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96663">Morten Messerschmidt</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0474">Vec: Turecká hrozba zákazu vstupu pre Geerta Wildersa</OBJECT><CONTENT><PARA>Turecká vláda hrozí, že odmietne povoliť  vstup do krajiny celej delegácii poslancov holandského parlamentu, ak sa tejto cesty, plánovanej na január 2010, zúčastní aj Geert  Wilders zo Strany za slobodu. </PARA><PARA>Ak zvážime, že holandská delegácia sa chystá navštíviť štát, ktorý požiadal o prijatie do EÚ, a od ktorého sa teda dá očakávať zásadné chápanie takých hodnôt, ako je demokracia a sloboda prejavu, sú hrozby Turecka podľa názoru predkladateľa otázky priam groteskné.</PARA><PARA>Pôvodcom týchto hrozieb je pritom turecký minister zahraničných vecí, člen islamisticky orientovanej vládnej strany.</PARA><PARA>Myslí si Komisia, že hrozba tureckej vlády  odmietnuť vstup do Turecka holandskému politikovi riadne zvolenému v priamych voľbách, je prejavom pokrokového a demokratického zmýšľania, ktoré možno považovať za jednu zo základných podmienok prijatia krajiny do EÚ? Zastáva Komisia okrem toho názor, že tento postup je zlučiteľný s kodanskými kritériami o demokracii, právnom štáte a ľudských právach?</PARA><PARA>V tejto súvislosti dávame do pozornosti aj článok „Tyrkiet truer Wilders med indrejseforbud” uverejnený v denníku Jyllands-Posten 26.11.2009.</PARA></CONTENT></QUEST>