<QUEST><TI><TI-INTRO>ÚSTNA OTÁZKA <QREF QID="H-2009-0408">H-0408/09</QREF></TI-INTRO><TI-SESSION>pre hodinu otázok na schôdzi v novembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28276">Laima Liucija Andrikienė</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0408">Vec: Tretí energetický balík a ochrana európskych spotrebiteľov energie</OBJECT><CONTENT><PARA>V apríli tohto roku schválil Európsky parlament tretí legislatívny balík o trhoch EÚ s elektrickou energiou a plynom. Jedným z hlavných cieľov legislatívneho balíka je ochrana európskych spotrebiteľov energie pred veľkými energetickými monopolmi tým, že sa zabezpečí oddelenie prevádzkovania plynovodov a elektrických sietí od činností v rámci zásobovania plynom alebo výroby elektrickej energie. Kedy sa očakáva plná implementácia tretieho energetického balíka, t. j. že všetky členské štáty EÚ si zvolia model oddelenia, ktorému dajú prednosť (úplné oddelenie, nezávislý prevádzkovateľ sústavy (NPS) alebo nezávislý prevádzkovateľ prenosovej sústavy (NPPS)), a vykonajú príslušné ustanovenia? Má Komisia informácie o tom, koľko členských štátov EÚ si vybralo „najmiernejší“ model oddelenia, t. j. NPPS? Akým spôsobom chce Komisia chrániť záujmy európskych spotrebiteľov energie, ak energetické trhy v rôznych členských štátoch zostanú v rukách veľkých energetických monopolov?</PARA></CONTENT></QUEST>