<QUEST><TI><TI-INTRO>ÚSTNA OTÁZKA S ROZPRAVOU <QREF QID="O-2004-0039">O-0039/04</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4466">Ilda Figueiredo</PERSON>, <PERSON ID="1018">Francis Wurtz</PERSON>, <PERSON ID="28134">Eva-Britt Svensson</PERSON>, <PERSON ID="28406">Miguel Portas</PERSON> a <PERSON ID="234">Sérgio Ribeiro</PERSON>, v mene skupiny <GRPOL GRPOLID="1106">GUE/NGL</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0039">Vec: Zákaz vstupu lode patriacej organizácii &quot;Ženy na vlnách&quot; na územie Portugalska</OBJECT><CONTENT><PARA>Koncom augusta 2004, v období, keď v Portugalsku pretrváva právne prenasledovanie žien, ktoré sú nútené vyhľadať možnosti interupcie, portugalská vláda zakázala holandskej lodi, patriacej organizácii „Ženy na vlnách“, vstup do svojich teritoriálnych vôd alebo kotvenie v portugalských prístavoch, čo je v jasnom rozpore s právom na informácie a slobodu vyjadrovania. Tým zabránia uskutočnenie diskusií a informačných stretnutí k problematike sexuálnych a reprodukčných práv, ktoré boli naplánované s portugalskými a európskymi poslancami a organizáciami.</PARA><PARA>Podľa súčasného právneho systému v Portugalsku nie je nijakým spôsobom obmedzené právo organizácií podporovať aktivity, ktoré sú podľa nich v prospech žien ktorých cieľom je zmena súčasného represívneho právneho poriadku v Portugalsku.</PARA><PARA>Skutočnosť, že postkoitálna antikoncepcia („RN - 986“) nie je dostupná na portugalskom trhu (čo predstavuje jasnú zaostalosť v oblasti verejného zdravia) nebráni portugalským ženám, aby boli informované o tom, že táto tabletka je schválená Európskou agentúrou pre hodnotenie medicínskych produktov alebo o tom, že ponúka bezpečnú metódou umelého prerušenia tehotenstva bez chirurgického zákroku, ktorá je dostupná ženám do siedmeho týždňa tehotenstva vo väčšine členských štátov EÚ, vrátane Španielska, Francúzska a Veľkej Británie.</PARA><PARA>Okrem toho Európsky parlament vo svojom uznesení z 3. júla 2002<FNREF/> vyzval členské štáty k tomu, aby ukončili represívne praktiky a podporili informačné kampane v oblasti sexuálnych a reprodukčných práv.</PARA><PARA>Môže Komisia poskytnúť svoje stanovisko k tejto situácii? Bude naliehať na portugalskú vládu, aby zmenila svoj postoj, ktorý je v rozpore s právom na slobodu vyjadrovania a informovanosti a zrušila zákaz vstupu holandskej lode patriacej organizácii „Ženy na vlnách“ na svoje územie ?</PARA><FN FNID="FN16">  Ú.v. EÚ C 271 E, 12.11.2003 str. 369</FN></CONTENT></QUEST>