<QUEST><TI><TI-INTRO>ÚSTNA OTÁZKA <QREF QID="H-2009-0382">H-0382/09</QREF></TI-INTRO><TI-SESSION>pre hodinu otázok na schôdzi v novembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96994">Fiorello Provera</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0382">Vec: Vysielanie televíznej stanice al-Aksá prostredníctvom Eutelsatu</OBJECT><CONTENT><PARA>Francúzsky poskytovateľ satelitného vysielania Eutelsat naďalej umožňuje vysielanie programov televíznej stanice al-Aksá napriek tomu, že ich obsah je v priamom rozpore s článkom 3b smernice EÚ o audiovizuálnych mediálnych službách (2007/65/ES<FNREF/>). Takéto programy navyše prispievajú k nárastu radikalizácie v Európe, a teda predstavujú hrozbu pre európsku bezpečnosť. Televíziu al-Aksá vlastní, financuje a kontroluje organizácia Hamás, ktorú EÚ zaradila na zoznam teroristických organizácií. V decembri 2008 francúzska rada pre vysielanie Conseil Superieur de l’Audiovisuel informovala Eutelsat, že vysielací obsah televízie al-Aksá je v rozpore s článkom 15 francúzskeho zákona o komunikáciách z 30. septembra 1986, ktorý zakazuje všetky formy podnecovania k nenávisti alebo násiliu z rasových, náboženských alebo národnostných dôvodov. Napriek oznámeniu rady pre vysielanie Eutelsat stále prevádzkuje televízny kanál al-Aksá, ktorého programy naďalej porušujú európske a francúzske právne predpisy v audiovizuálnej oblasti.</PARA><PARA>Aké opatrenia má Komisia v úmysle prijať na zastavenie vysielania televízie al-Aksá prostredníctvom európskeho poskytovateľa satelitného vysielania? Obrátila sa Komisia v tejto veci formálne na francúzske orgány a ako plánuje zabezpečiť súlad s európskymi právnymi predpismi v audiovizuálnej oblasti?</PARA><FN FNID="FN1">1  Ú. v. EÚ L 332, 18.12.2007, s. 27.</FN></CONTENT></QUEST>