<QUEST VERSION="2"><TI><TI-INTRO>Otázka na hodinu otázok <QREF QID="H-2011-000218">H-000218/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júna 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="36281">Silvia-Adriana Ţicău</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000218">Vec: Situácia týkajúca sa definovania strategických projektov a finančných prostriedkov na stratégiu EÚ pre podunajskú oblasť</OBJECT><CONTENT><PARA>Na žiadosť Rady, ktorú uviedla vo svojich záveroch z 18. a 19. júna 2009, a na žiadosť Európskeho parlamentu, ktorú vyjadril v uznesení z 20. januára 2010, Európska komisia predložila 8. decembra 2010 stratégiu EÚ pre podunajskú oblasť. Rada EÚ túto stratégiu schválila 13. apríla 2011, ale Európsky parlament žiadal vo svojom uznesení z 15. februára 2011 členské štáty a Komisiu, aby začali uplatňovať túto stratégiu pre podunajskú oblasť, aby mohlo obyvateľstvo žijúce v tejto oblasti profitovať zo spoločných strategických projektov, ktoré budú miestnym zdrojom pracovných príležitostí a hospodárskeho a sociálneho rozvoja. Komisia 3. februára 2011 v Budapešti zverejnila zoznam krajín a regiónov, ktoré sú poverené koordináciou prioritných akcií stratégie EÚ pre podunajskú oblasť. Úlohou koordinátorov je v spolupráci s príslušnými štátmi definovať merateľné ciele a strategické projekty, ktoré umožnia uplatňovať stratégiu, a v prvom rade vyčleniť potrebné finančné prostriedky.</PARA><PARA>Môže Komisia uviesť, v akom štádiu sa nachádza definovanie merateľných cieľov a strategických projektov, ako aj vyčlenenie finančných prostriedkov, ktoré si ich zavádzanie vyžaduje? Môže Komisia spresniť, kedy sa tieto ciele a projekty, ako aj finančné prostriedky schvália a zverejnia?</PARA></CONTENT></QUEST>