<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0017-R01">O-0017/09/rev.1</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="28391">Zdzisław Zbigniew Podkański</PERSON>, v mene skupiny <GRPOL GRPOLID="1108">UEN</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0017">Vec: Objasnenie názvov nemeckých koncentračných táborov</OBJECT><CONTENT><PARA>Európsky parlament v rámci svojej činnosti venuje osobitnú pozornosť ochrane ľudských práv. V svojich uzneseniach rozhodne odsudzuje všetky prejavy porušovania slobody a predovšetkým prípady genocídy. Genocída je najhorším zločinom, a preto sa musí odsúdiť vždy a všade. V poslednom čase sa však čoraz častejšie vyskytujú prípady, keď páchatelia zvaľujú vinu za zločiny voči ľudskosti na obete. Proti tomuto fenoménu, ako aj proti všetkým pokusom o prekrúcanie histórie treba rozhodne zakročiť. Bežnou praxou, vyvolávajúcou rozhorčenie národov a všeobecný odpor, je napríklad označovať nemecké koncentračné tábory za poľské alebo lotyšské koncentračné tábory. Táto formulácia bola použitá napríklad v súvislosti s koncentračnými tábormi v Osvienčime, Treblinke, Trawnikach, ako aj nedávno v článku denníka Die Welt v prípade Majdanku, ktorý bol označený ako „poľský koncentračný tábor v Majdanku“.</PARA><PARA>Vzhľadom na skutočnosť, že počas druhej svetovej vojny existovalo na území Nemeckej ríše a ňou okupovaných štátov vyše 12-tisíc koncentračných a vyhladzovacích táborov, v ktorých boli zavraždené milióny ľudí, treba raz a navždy vyjasniť otázku názvov týchto táborov.</PARA><PARA>Je si Európska komisia vedomá tohto problému? Aké opatrenia plánuje v tomto smere prijať?</PARA></CONTENT></QUEST>