<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000121">O-000121/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96932">Birgit Sippel</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000121">Vec: Európsky zatýkací rozkaz</OBJECT><CONTENT><PARA>Európsky zatýkací rozkaz sa preukázal ako účinný nástroj v boji proti cezhraničnej trestnej činnosti a terorizmu. Jeho povesť však narúšajú správy o tom, že namiesto trestného stíhania a výkonu trestov sa využíva na vypočúvanie a v prípade menej závažných trestných činov, bez riadneho posúdenia toho, či je odovzdanie osoby primerané, nehľadiac na personálne a finančné náklady, ktoré sú s tým spojené (ich výška sa odhaduje na 25 000 EUR na každý postup odovzdania). </PARA><PARA>Rozhodnutie odmietnuť európsky zatýkací rozkaz sa navyše vo vydávajúcom členskom štáte nie vždy rešpektuje, čo znamená, že príslušná osoba je opätovne zatknutá ihneď po prekročení hraníc.</PARA><PARA>Okrem toho neexistuje možnosť primeraného právneho zastúpenia osôb hľadaných európskym zatykačom ani vo vydávajúcom, ani vo vykonávajúcom členskom štáte. Nakoniec, žiaľ, podmienky vo väzniciach sú v mnohých členských štátoch také žalostné, že vážne poškodzujú dôveru v primerané zaobchádzanie s väzňami, na ktorej spočíva európsky zatýkací rozkaz a rámcové rozhodnutie o odovzdávaní odsúdených osôb, ktoré sa má čoskoro uplatňovať.</PARA><PARA>- Ako Rada zaručí, že sa v zákonoch i praxi okamžite zastaví neprimerané využívanie európskeho zatýkacieho rozkazu?</PARA><PARA>- Ako Rada zabezpečí, že osoby, na ktoré bol vydaný európsky zatýkací rozkaz budú mať účinné právo napadnúť európsky zatýkací rozkaz vo vydávajúcom aj vykonávajúcom štáte, a že rozhodnutie odmietnuť európsky zatýkací rozkaz povedie k zrušeniu schengenského záznamu?</PARA><PARA>- Ako Rada zabezpečí, že sa v Európskej únii zvýšia normy trestnoprávnej spravodlivosti a zlepšia podmienky vo väzniciach skôr, než súdy zakročia a zastavia ďalšie odovzdávanie osôb z dôvodu možného porušenia ich základných práv?</PARA></CONTENT></QUEST>